La Chapelle-aux-Choux - Wikipedia, entziklopedia askea.\n47°37′56″N 0°13′53″E / 47.6322°N 0.2314°E / 47.6322; 0.231447°37′56″N 0°13′53″E / 47.6322°N 0.2314°E / 47.6322; 0.2314\nVilliers-au-Bouin, Broc, Aubigné-Racan, Le Lude eta Saint-Germain-d'Arcé\n129 (%49.4) 137 (%52.5)\nLa Chapelle-aux-Choux Frantziako udalerria da, Sarthe departamenduan dagoena, Loirerria eskualdean. 2013an 283 biztanle zituen.\n2007an La Chapelle-aux-Choux udalerrian erroldatutako biztanleak 283 ziren. Familiak 131 ziren, horien artean 45 pertsona bakarrekoak ziren (16 bakarrik bizi ziren gizonak eta 29 bakarrik bizi ziren emakumeak), 49 seme-alabarik gabeko familiak ziren eta 37 seme-alabak dituzten bikoteak ziren.\n2007an 194 etxebizitza zeuden, 128 familiaren etxebizitza nagusia ziren, 43 bigarren erresidentzia ziren eta 24 hutsik zeuden. 183 etxeak ziren eta 9 apartamentuak ziren. 128 etxebizitza nagusietatik 83 bere jabearen bizilekua ziren, 42 alokairuan okupaturik zeuden eta 3 doan lagata zeuden; 12 etxek bi gela zituzten, 28 etxek hiru zituzten, 42 etxek lau zituzten eta 46 etxek bost zituzten. 87 etxek euren parking plaza propioa zuten azpian. 64 etxetan ibilgailu bat zegoen eta 56 etxetan bat baino gehiago zituzten.\nLa Chapelle-aux-Choux udalerriko biztanleria-piramidea 2009an .\n2007an lan egiteko adina zuten pertsonak 185 ziren, horien artean 141 aktiboak ziren eta 44 inaktiboak ziren. 141 pertsona aktiboetatik 108 lanean zeuden (66 gizon eta 42 emakume) eta 32 langabezian zeuden (16 gizon eta 16 emakume). 44 pertsona inaktiboetatik 16 erretiraturik zeuden, 13 ikasten zeuden eta 15 "bestelako inaktibo" gisa sailkaturik zeuden.\n2009an La Chapelle-aux-Choux udalerrian 131 unitate fiskal zeuden, 278,5 pertsonek osaturik. Pertsona bakoitzeko diru-sarrera fiskalaren mediana urteko 16.118 euro zen.\n2007an zeuden 6 komertzioetatik, 1 erauzte enpresa zen, 2 eraikuntza enpresak ziren, 2 higiezinen enpresak ziren eta 1 administrazio publikoko enpresa zen.\n2000. urtean La Chapelle-aux-Choux udalerrian 14 nekazaritza-ustiategi zeuden, 570 hektarea erabiltzen.\nMultimedia: La Chapelle-aux-Choux\nBNF: 15273617r (data)\nOrriaren azken aldaketa: 28 otsaila 2021, 15:49.


naiz: agenda - VI Uharteko Krosa\nVI Uharteko Krosa\nAbuztuaren 25ean Uharteko krosaren seigarren edizioa egingo da. Goizeko 10:00etan hasiko da lasterketa, 6,5 kilometrokoa, Arga pasabidetik. 2005. urtetik aurrera jaiotakoak parte har dezakete proban.\nLasterketa naguziaz gain, txikientzako martxa ere egingo da. Izen-emateak Rockthesport web gunearen bitartez egin daitezke.


«Goi mailako idiak baino ez dira arituko aurtengo Andramaixetan» | El Diario Vasco\nAzkoitia«Goi mailako idiak baino ez dira arituko aurtengo Andramaixetan»\nAitor Aizpurua Azkoitiko Probazale Elkarteko kidea. / SUDUPEX\nProbak 1.850 kiloko 'Diva' harriarekin egingo dira | Abuztuaren 17tik 21era, lau egunetan, 13 uztarri arituko dira Gurea frontoiko probalekuan\nJOAQUIN SUDUPE AZKOITIA. Jueves, 9 agosto 2018, 08:48\nAndramaixetako egitarauaren barne, aurten ere, idi-demak bere tokia izango dute. Lau egunetan zehar, X. Diva, S.A.T. saria jokatuko da, gaueko 22:00etan hasita, Azkoitiko Gurea frontoiko herriko probalekuan.\nGuztira, 13 uztarri arituko dira eta «denak espresuki, Azkoitira etortzeko gonbidatuak dira, goi mailako idiak baino ez dira arituko Andramaixetan», dio Aitor Aizpuruak, Azkoitiko Probazale Elkarteko kideak. «Azkoitiko probalekua Euskal Herriko hoberenetakoa da, 21 metroko plaza du eta idiak lan egiteko oso egokia da. Idiak ez dira labaintzen errekarriz osaturiko soroan eta, bestalde, ikuslegoak jarrita eta eroso ikusten du proba», azpimarratu du Aitorrek.\nEgunero, pisaketa lanak goizeko 10:00etan burutuko dira, 'Excavaciones Lagunak' dituen instalazioetan eta probak 1.850 kiloko 'Diva' harriarekin egingo dira. Uztarriek, 1.100 kilotik gorako kilo bakoitzeko, kilo eta erdiko gainkarga eramango dute. Proba ordu erdikoa izango da partaide bakoitzarentzat eta itzainak libreak, norberak aukeratuak, alegia.\nDenak goi mailakoak izanik, badira idi pare batzuk fuerte dabiltzanak eta mantak jasotzen ari direnak. Horien artean, Laukizko Garagartza, Lezoko Olatzar, Birleko Lopategi edo eta Muruetako Kamiñoko aipatu daitezke.\nProbatako egokiak diren eta gehien erabiltzen diren idiak Alistana- Sanabresa (Zamora) edo eta Tudanco (Cantabria) arrazakoak dira.\nAbuztuak 17an, ostirala, izango da lehen saioa eta, bertan, Korta - P. Arzadun - Garagartza - Oliden uztarriak arituko dira. Bigarrengoan, 18koa, larunbata, Telleria - Olatzar - Usaizti uztarriak arituko dira lanean. Hirugarrenean, abuztuak 20koa, astelehena, P. Illarreta - Mendigoiti - I. Lopategi uztarriak egingo dute lana eta, azkenik, abuztuak 21ean, asteartea, Kamiñoko - Zornotza anaiak - Txokolateren txanda izango da. Adierazi, herri kiroletako Gipuzkoako Federazioak kontrolatuko dituela demak eta sarreren prezioari dagokionez, lehen eta azken saioak 20 euro izango dira eta beste biak 15 euro.\nSe está buzoneando el programa de fiestas para los Andramaris 159 años del reloj de San Martín


The Tudors (telesaila) - Wikipedia, entziklopedia askea.\nThe Tudors telesail bat da, Henrike VIII.a Ingalaterrakoaren erregealdian oinarritua dagoena, non Jonathan Rhys Meyers den protagonista nagusia. 2007ko apirilak 1ean estreinatu zen Showtime izeneko ordainezko kanalean, eta beranduago Latinoamerikan People+Artsek eta Espainian Canal +ek lehenik eta ondoren prime timeean eman zuen La 1k.\nDrama television series (en) eta telesail historikoa\nJonathan Rhys Meyers (Henrike VIII.a Ingalaterrakoa)\nSam Neill (Thomas Wolsey)\nCallum Blue (Thomas Knyvett)\nHenry Czerny (Thomas Howard, 3rd Duke of Norfolk (en) )\nMaria Doyle Kennedy (Katalina Aragoikoa)\nNick Dunning (Thomas Boleyn, 1st Earl of Wiltshire (en) )\nJamie King (en) (Thomas Wyatt)\nPeter O'Toole (Paulo III.a)\nAnita Briem (Joana Seymour)\nAnnabelle Wallis (Joana Seymour)\nJoss Stone (en) (Ana Cleveskoa)\nTamzin Merchant (en) (Katalina Howard)\nLothaire Bluteau (en)\nSarah Bolger (Maria I.a Ingalaterrakoa)\nLaoise Murray (en) (Elisabet I.a Ingalaterrakoa)\nMax Brown (en) (Edward Seymour (en) )\nJames Gilbert (William Brereton (en) )\nJoely Richardson (Catherine Parr (en) )\nHenry Cavill (Charles Brandon, 1st Duke of Suffolk (en) )\nRuta Gedmintas (en) (Elizabeth Blount)\nKris Holden-Ried (en) (William Compton (en) )\nJoe Van Moyland (en) (Thomas Tallis)\nSteven Waddington (en) (Edward Stafford, 3rd Duke of Buckingham)\nPerdita Weeks (Mary Boleyn (en) )\nPádraic Delaney (en) (George Boleyn, Viscount Rochford (en) )\nJoanne King (en) (Jane Boleyn, Viscountess Rochford (en) )\nDavid Alpay (Mark Smeaton (en) )\n[[Kategoria:Jamie King (en) antzeztutako telesailak]]\n[[Kategoria:Joss Stone (en) antzeztutako telesailak]]\n[[Kategoria:Tamzin Merchant (en) antzeztutako telesailak]]\n[[Kategoria:Laoise Murray (en) antzeztutako telesailak]]\n[[Kategoria:Max Brown (en) antzeztutako telesailak]]\n[[Kategoria:Ruta Gedmintas (en) antzeztutako telesailak]]\n[[Kategoria:Kris Holden-Ried (en) antzeztutako telesailak]]\n[[Kategoria:Joe Van Moyland (en) antzeztutako telesailak]]\n[[Kategoria:Steven Waddington (en) antzeztutako telesailak]]\n[[Kategoria:Pádraic Delaney (en) antzeztutako telesailak]]\n[[Kategoria:Joanne King (en) antzeztutako telesailak]]\n[[Kategoria:Working Title Films (en) ekoitzitako telesailak]]\n2007ko apirilaren 1a\n2010eko ekainaren 20a\nMichael Hirstek sortua, Peace Arch Entertainmentek ekoitzia dago Showtimentzat Reveille Productionsekin, Working Title Filmsekin eta Canadian Broadcasting Corporationekin elkartuta. Irlandan filmatu da.\n3 Desbideraketak gertaera historikoetatik\nHenry VIII.a Ingalaterrakoa erregea Jonathan Rhys-Meyers\nThomas Wolsey kardenala Sam Neill\nNorfolkeko dukea Henry Czerny\nKatalina Aragoikoa Maria Doyle Kennedy\nTomas Bolena Nick Dunning\nTomas Moro Jeremy Northam\nPaulo III.a aita santua Peter O'Toole\nAna Clevesekoa Joss Stone\nArtikulu nagusia: The Tudorseko atalen zerrenda\nDesbideraketak gertaera historikoetatikAldatu\nTelesailean gertatzen diren gertakariak ez dira benetan gertatu zirenak. Askatasun handia hartu zuten pertsonaien izenekin, harremanekin, itxura fisikoarekin eta zenbait gertakari gertatu ziren urteekin.\nDenbora laburtu egiten da telesailean, gertakariak, benetan gertatu zirena baino askoz denbora gutxiagoan gertatu izanaren itxura ematen dutelarik. Telesaileko gertakari gehienak gertatzen direnean, Henry VIII.a erregeak 30 urte zituen, telesailean, bere bigarren emaztea izan zen Ana Bolenaren adin bera duela dirudien bitartean. Historialariak gaur egun banatuta daude Ana Bolenaren jaiotza urteari dagokionez, garai hartako erregistro parrokialik ez baitago, baina eztabaida eragiten duten bi datak 1501 eta 1507ko amaiera dira. Honek, erregea eta Anaren arteko gutxienezko adin diferentzia 10 urtekoa zela esan nahi du, eta gehienez ere 16koa izan zitekeela. Henry ez zen Anaren atzetik 30 urte izan zituen arte hasi, eta honekin gutxienez 40 urte zituenean ezkondu zen.\nGarai hartan erregeak eta erreginak ez ziren "bere maiestatea" izenez deitzen, telesailean asko erabiltzen dena.\nHenryren arrebaren pertsonaia, Margarita Printzesa deitua telesailean, benetan, erregearen bi arreben arteko nahasketa bat da, arreba txikia zen Maria Tudorren bizitza arreba nagusia zen Margarita Tudorren izenarekin elkartuta (azken hau hala deitua erregearen alaba zen Margarita I.a Ingalaterrakoarekin nahastea eragozteko). Historikoki, Maria printzesa lehendabizi Luis XII.a Frantziakoarekin ezkondu zen. Ezkontza honek hiru hilabete inguru iraun zuen, erregea hil zen arte; Luisen oinordekoa bere lehengusu Frantzisko I.a Frantziakoa izan zen, Luisen alaba zen Klaudia Frantziakoarekin ezkondu zena. Maria beranduago Charles Brandonekin ezkondu zen, Suffolkeko lehen dukea zena. The Tudors hasten denean Henry jada Frantziskorekin bake hitzarmen bat negoziatzen ari da, telesaileko Margarita printzesa, beraz, Portugalgo erregearekin ezkontzen da, egun gutxi batzuk baino bizi izan ez zena Margaritak, lotan zegoela ito zuen arte. Telesailean kontatzen diren gertakariak gertatzen direnean, benetako Brandonek (40 urte baino gehiago zituena) eta Margarita Printzesak denbora asko zeramaten ezkonduta eta hiru seme-alaba zituzten. Henryren arreba nagusia zen Margarita Tudor, benetan, Jakobo IV.a Eskoziakoa erregearekin ezkonduta zegoen, eta Maria I.a Eskoziakoaren amona bihurtuko zen. Bestaldetik, Portugalgo erregearen gortea oso pobretua bezala adierazten da, artzai itxurako gortetar batzuekin, berriki erantsitako itsasoz harandiko lurraldeekin, garai hartako erresumarik boteretsunetako bat izan zenetik oso urrun.\nHenry VIII.a Irlandako errege bezala aipatzen da zenbait ataletan. Alabaina, Irlandako errege kargua ez zen 1541 arte sortu. Telesailean agertzen den garaian, Henry soilik Irlandako Jaun izango zen.\nEgia da Bessie Blount Henry VIII.aren maitale ezagunenetako bat izan zela eta erregearekin seme ilegitimo bat izan zuela (Henry Fitzroy), baina historikoki, bere semea ez zen haur bat zela hil. Fitzroy 1536an hil zen 17 urterekin, gutxi gora-behera, bere aita baino 10 urte lehenago. Blount ere ez zen ezkonduta egon Henry jaio arte.\nLehen ataletan agertzen diren aita santuaren politikek ere ez dute harremanik benetako gertakariekin. Esaten denez, Alexandro izeneko aita santu bat hil zorian zegoen Henry eta Frantziskoren arteko batzara Urrezko Oihalaren Zelaian ospatu zenean (1520), garai hartako benetako aita santua, Leon X.a bapatean 1521 amaieran hil zen bitartean, eta ez zen Alexandro izeneko aita santurik egon 1503tik, Henryren erregealdia hasi baino lehenago. Esaten denez, Orsini kardenal delako bat aukeratua da fikziozko Alexandro hori hil ondoren, berriz ere, benetako historiarekin bat ez datorrena, enperadorearen tutorea zen Adriano Utrechtekoa Leonen oinordeko bezala aukeratua izan baitzen, eta hau urte bete beranduago hil ondoren, aita santu bezala Medici kardenala aukeratua izan zen, nork, Klemente VII.a izenpean, Henriren dibortzia baimentzeari uko egin zion.\nLehen atalean, Henry VIII.aren osaba bezala deskribatutako enbaxadore ingeles bat Italian frantziar batzuek hil zuten. Benetako Henry VIII.ak ez zuen halako osabarik. Alabaina, pertsonaiaren izena Courtenay da, William Courtenay dela iradokiz, Evoneko lehen dukea, Henryren izeba zen Katalina Yorkekoarekin ezkondua zegoena, baina hau pleuritiak jota hil zen 1511n.\nThomas Tallis konpositorea bisexuala izatearen ebidentzia historikorik ere ez dago, telesailean hala agertzen bada ere. Gainera, Tallisek ez zuen gortean jo telesailean gertatzen diren gertakariak gertatu eta hamar urte beranduagorarte, 1543 inguruan.\nWhitehall jauregia, Henryren etxea bezala agertzen dena telesailaren hasieratik, erregearen eskuetan soilik 1530ean erori zen, Wolsey kardenalari boterea kendu zionean. Une horretararte York Place deitzen zen, eta Henryk bere bigarren emaztea izango zen Ana Bolenarekin biziko zen etxea izango zela erabaki zuen. Jauregia ez zen Whitehall izendatua izan gutxienez hamarkada bat beranduagorarte.\nLehen denboraldian, Henry VIII.a Greensleeves idazten ari da Ana Bolenarentzat. Hau kondaira baino ez da. Kantu honen erreferentziarik antzinakoena 1580koa da, Henry jada hilda zegoenean. Lehen denboraldiko bigarren atalean Henry VIII.ak bere seme Henryren jaiotza mende bat beranduagorarte, 1630 arte asmatu ez zen muskete mota batekin tiro eginez ospatzen du.\nAna Bolenaren hilketa saiakera beronen koroaketan ez da benetakoa; Hirstek asmatu zuen, bere arabera "herri ingelesak Ana zenbat gorrotatzen zuen adierazteko".\nWolsey kardenala ez zen preso egon eta ez zen suizidatu. Traizioa egotzi izan ondoren, Londresera abiatu zen kargu horiei erantzutera, baina bidaian zehar hil zen, Leicesterren. Wolsey 1530ean hil zen, erregearen arreba zen Maria baino hiru urte lehenago; telesailean, bi gertakariak gainjarri egiten dira. Gainera, 1630etik aurrera, Henryren alaba zen Elisabet I.a Ingalaterrakoa hil eta 27 urtera hasi zen Eliza Katolikoa kardenalak "Eminentzia" deitzen, Wolsey telesailean deitua den bezala.\nWilliam Breretonek ez zuen Ana erreginarekin adulterioa egin izana aitortu, eta ia ziurra da ez zela aita santuaren agente bat. Magnate aberats bat zen, lurralde asko zituena, non oso inpopularra eta zitala zen, eta ziuraski arazo politiko gaiztotu bat konpontzeko Cromwellek zuen nahiagatik akusatua izan zen.\nMark Smeatonek bere aurkezpenetan gortean biolina jotzen du, baina Ingalaterran musika tresna honen erabileraren erregistrorik antzinakoenak 1545ekoak dira, bai Henry VIII.aren erregealdian, baina bere ezkontidea Ana Bolena ez zenean, baizik eta Katalina Parr. Litekeenena, musika tresna hau Ingalaterran uhartera 1540an Henry VIII.a Ana Clevesekoarekin ezkondu baino lehenago iritsi ziren musikariek sartu izana da.\nGainera, Thomas Cranmer ez zen Ana Bolenaren exekuzioan egon, eta ez zuen jendetza belaunikatzera behartu Anak burua moztu ziezaioten hala egin zuenean. Alexander Alesekin pasiatzen ari zen exekuzioa gertatu zenean, eta, esaten denez, exekuzioaren ordua iritsi zenean eseri eta negar egin zuen. Ana Bolenaren dekapitazioarekin jarraituz, nabarmendu beharra dago baita ere, noble bat zenez benetan pribatuan Londresko dorrean dekapitatua izan zela (eta ez publikoan eta dorretik kanpo, telesailean agertzen den bezala). Bezte ezberdintasun bat, telesailean Ana begiak bendatu gabe agertzen dela da, benetan, dekapitatua izateko bendatu egin zizkiotenean. Eskena horretan ere, Ana hiltzera doanean, bere borreroak "Non dago nire ezpata?" esaten duela ikusten da, lurrean ikusten du, hartu, eta Anari burua mozten dio, baina benetan, borreroak hitz horiek ezpata jada eskuetan zuenean esan zituen, Anari burua moztu baino segundo batzuk lehenago, eta hala egin zuen Anaren arreta desbideratzeko ezpata jada bidean zegoen bitartean.\nDesbideraketa historiko hauen barnean, Henry VIII.a bere emazte Ana Bolenarekin izotzez eta elurrez estalitako lorategi batetatik pasiatzen ari da, Frantziako Erregeari bere emazte bezala aurkeztuko diola esaten dionean. Lehen planoan Miloko Venusaren erreprodukzio bat agertzen da, Milon aurkitua izan zena, Zikladak uharteetan, 1820an.\nVatikanoa aipatzen da aita santuari buruz hitzegiterakoan ("Vatikanoak ez du zuen dibortzioa onartuko"). Benetan, Vatikanoa 1922an sortua izan zen. Zuzenena, Erroma edo Eliza esatea izango zen.\nAzken denboraldian Henry VIII.a oso minduta geratu zen lehenik Frantzisko I.aren heriotzagatik eta ondoren bere lagun Charles Brandonenarengatik. Benetan, Henry erregea Frantzisko I.a baino bi hilabete lehenago hil zen.\nBigarren denboraldiko lehen atalean Erromaren eta San Petri basilikaren ikuspegi panoramiko bat agertzen da bere dizdira guztian. Benetan, basilika hau atalean agertzen diren gertakariak baino askoz beranduago amaitu zen eraikitzen.\nTelesaila Urrezko Globo Sarietako telesail dramatikorik hoberenaren kategorian izendatua egon zen 2007an. Jonathan Rhys Meyers telesail dramatikoko gizonezko aktorerik hoberenaren sarirako izendatua egon zen telesail honetan zuen paperagatik. Marya Doylek IFTA bat irabazi zuen banaketako emakumezko aktorerik hoberena bezala Katalina Aragoikoaren bere paperagatik, Sarah Bolgerrek bezala 2010eko IFTA sarietan bezala Maria Tudor printzesaren bere paperagatik.


Aisia sustatu gune honetan\nOrain dela 2003 egun argitaratua\nAlegiako herriak bazuen lehen zinema eder askoa leku honetan, pena bat da horrelako lekua izan eta erabillerarik ez ematea, agian kultur, aisia... ekintzak egin daitezke, antzerkiak,... Zenen jabetza da gune hau? Erabilleraren bat emateko intentziorik bai aurrerantzean? Mila esker.\nOrain dela 1999 egun argitaratua\nAditu dut gune hau berritzen ari ote diren edo, ea Alegiak Udalak baieztatzen digun...\nOrain dela 1997 egun argitaratua\nKaixo. Duela gutxi egin den aurrekontu parte hartzaileen prozesuan landu da zinearen gaia. Herritar talde bat txukunketa lanetan aritu da eta datozen asteetan jarriko da berriz ere martxan aretoa bai zine emanaldietarako eta baita bestelako kultura ekitaldietarako ere. Zure galdera erantzunda geratu delakoan, ondo izan.\nMila esker, egie esan oso ondo erantzunda geratu da, zeren toki pare gabea ikusten nuen horrelako ekitaldiak egin ahal izateko. Baita ere zinema egutegiak eta abar jakin bezain laster, gustatuko litzaidake berri izatea.\nOrain dela 1915 egun argitaratua\nHona Alegiako Udalaren Twitter ofizialean publikaturiko twitt-a: "Orain Ez da kasualitatea bertso saio musikatua izango da zinean." https://twitter.com/AlegiakoUdala/status/574633987240542208


150 dantzari baino gehiago irtengo dira dantzara larunbatean Iurretan — dantzan.eus\nHemen zaude: Hasiera › Albisteak › 150 dantzari baino gehiago irtengo dira dantzara larunbatean Iurretan\n150 dantzari baino gehiago irtengo dira dantzara larunbatean Iurretan\nUrrijena, 2014-10-12. Argazkia: Iñaki Zugasti - Dantzan CC-BY-SA\nGuztira hamalau ezpata-dantzari taldek dantzatuko dute Iurretako plazan, hamabostgarren talde bat ere izango da desfilean, 85-90 urteko dantzariek osatutakoa. Ezpata-dantzariek dantzari-dantzako agintariena, zortzinangoa, ezpata-txikiena, banangoa eta txotxongilo dantzatuko dituzte. Ondoren, gorulari-dantzak eskainiko dituzte: arku-dantza, zinta-dantza eta estanpa.\nAzken prestaketekin hara eta hona harrapatu dugu Unai Esturo Iurretako dantzaria eta Urrijena jaiaren antolatzaileetakoa, “Gogor ari gara, jende asko gara aurten. Taldeak eta batzen gabiltza, bati hau falta zaiola besteari hura, hemen gabiltza puzzlea osatzen”. Orain dela urtebete inguru hasi ziren bost urtetik behin Iurretako dantzariek ospatzen duten jaia antolatzen. Ez da lan erraza izan, baina ia dena prest dute urriaren 12rako, hainbat belaunalditako 150 dantzari inguru irtengo dira Iurretako plazara dantzara.\nGorularien estanpa amaitzean omenaldiei egingo diete tartea. Ezpata-dantzari talde beteranoena eta azken bost urtean 65 urte bete dituzten dantzariak omenduko dituzte. Baita Sabin Egiguren ere, Durangaldeako dantzen berreskurapenean egin duen lana eskertu nahi diote. Eta bazkal aurreko saioarekin amaitzeko soka-dantza egingo dute, Eneko Abasolo aurresku eta Irene Iza atzesku direla.\nUrriko igandeak dantzan\nGarai batean San Migel festen jarraipena izaten zela urrian azaldu digu Esturok. Urriko igande guztietan izaten zen jaia Iurretan, lehenengoan Errosario eguna, herriko festen errepikapena. Hurrengo igandean San Migel egunerako aukeratuak izan ez ziren dantzariek dantzatzen zuten, hirugarrengoan haurrek eta azkenengoan nagusiek. Urriko igande guztietan Iurretako plazan goizez dantzari-dantza eta arratsaldez soka-dantza izaten zen, “gerora jakin dugu soka-dantza horietan emakumeek ere parte hartu izan dutela”.\nUrriko jai horiek galdu egin ziren, baina 1970eko hamarkadan bazkari handi bat egin zuten Iurretako dantzariek. Handik urte batzuetara, 1989an, heldu zioten jaiari berriro. Orduan, Iurretako belaunaldi ezberdinetako gizon dantzariak elkartu eta plazan dantzatu zuten. Ordutik, bost urtetik behin irteten dira plazara denak batera.\nUrrijena, 2014-10-12. Argazkia: Josu Garate - Dantzan CC-BY-SA\nEmakumeak ere plazan dantzan\n2014. urtera arte Iurretako dantzari gizonen jaia izan da Urrijena, bai dantzan eta bai bazkaritan gizonek bakarrik hartzen zuten parte. Azken Urrijenan, ordea, ikusi zuten jaiak emakumeena ere izan behar zuela, “Erabaki genuen emakumeek parte hartu behar zutela, dantzariak zirelako eta bestela festa horrek ez zeukalako zentzurik”. Orain dela bost urte emakumeek gorulari-dantzak plazaratzea erabaki zuten eta soka-dantza ere dantzatu zuten mutilekin batera, ordurako herriko jaietan ere sokan ateratzen baitziren.\nAurtengoan, berriz, gorulari-dantzetan ez ezik dantzari-dantzan ere emakumeek dantzatuko dute, “sasoia heldu delako eta gaur egungo dantza talde ofizialeko parte direlako, lehenengoz praka zuriekin emakumeek Urrijenan dantzatuko dute”. Egungo dantzari taldeko emakumeez gain, aurreko belaunaldiko batzuk ere dantzatuko dute dantzari-dantza, nahiz eta plazan inoiz ez dantzatu ikasia baitzuten.\n9:30 Belakortun zerrategiko aparkalekuan taldeen argazkiak.\n10:30 Kalejira Belakortutik plazara herritik buelta eginez.\nOndoren dantzari-dantza eta gorulari-dantzak.\nJarraian omenaldia 65 urtetik gorakoei.\n15:00 Bazkaria Askondoko karpan.\n18:00 Erromeria Askondon Luhartz taldearekin.


Matxismoaren aurkako ipuin lehiaketan garaile! – Lauaxeta Ikastola\nMatxismoaren aurkako ipuin lehiaketan garaile!\nMatxismoaren aurkako ipuin lehiaketa, Fair Saturdayren ekimen bat da eta gure gazteak gaur egungo arazoetariko baten inguruan hausnartarazteko helburuaz sortua da. Lauaxeta Ikastolako ikasle batzuk, sarituak izan dira.\nEtorkizuneko belaunaldia izango diran heinean, garrantzitsua da oso, gure gazteak matxismoaren bidegabekeria eta arazo honek gizartean sortarazten dauazan ondorio larrien inguruan ohartaraztea. Lehiaketa hau, ez da idaztearen ingurukoa soilik. Hausnarketa dauka helburu eta idazmena kontzientzia sortzeko bide bezala erabiltzea.\nPasatako edizioko Cuentos contra el bullying lehiaketaren ondoren, orainggo edizio honetan, zorionik beroenak:\nLH 3. Mailako gelari, “Olerkiak” lanagatik jasotako saria dala eta, bere saria (100€) Naizen, Aiala Bilbao Olabarriri, “June, amets jarraitzailea” lanagatik, bere saria (100€) Vicente Ferrer fundaziora bideratzea erabaki daualarik eta Kattalin Zuazo Dominguezeri, “Maite Zarena” ipuinagatik eta Naizen erakudeari bere saria bideratzeagatik.\nZorionak baita Naia Gallastegi Larrinagari, bere “Machacada” deitutako lanak, aipamen berezia jaso dau eta.\nZorionak eta aurrera! Guztion artean, gizartea hobetu daikegu eta!!!\nAurreko albisteaGarapen Iraunkorraren aldeHurrengo albisteaLauaxeta Ikastola, gizarte eraldaketan erreferentziazko eredu hautatua\negunekoaketorkizunaezagutun daigun...fair saturdaygizarterako hezkuntzahezkuntza metodologiak eta teknikakkultur ekintzaksariak eta aintzatespenakumeengandik ikasiz


Zenbaki hutsak - - Goiena.eus\nJaione Carpintero 2016-04-16 00:00\nAste Santuko oporretan, autobusa hartu eta egun batzuk kanpoan eman nituen. Baina atseden egunak ez nituen hanka onarekin hasi.\nAutobus geltokian ordu eta erdi eman nuen zain. Hasieran, atzerapen txiki bat izan zuela esan ziguten. Gero, ibilgailuak arazo mekaniko bat izan omen zuela. Azkenean, eta erreklamazio orriak esku artean izandakoan, gure gidaria izango zenarekin ordutegi nahasketa bat izan zutela esan ziguten.\nLotsagarria iruditzen zait enpresek gehienetan izaten duten bezeroekiko azaleko harreman hori. Ekonomiak gizartean hartzen duen paperak humanitatea guztiz baztertzen du. Bezeroak zenbaki hutsak izatera pasatzen gara.\nHori bai, erreklamazio orriak eskatzen dituzunean, zerbait magiko eta misteriotsua gertatzen dela dirudi: azalpenak ematen hasten zaizkizu, irribarre jator bat irteten zaie aurpegian…\nArrazoia bat edo beste. Enpresa bat zein beste. Gaur egun zerbait lortzeko bidea protestatzea dela dirudi. Gero eta gehiago gara bide horretara jotzera behartuak sentitu izan garenak noizbait.\nBeraien zerbitzuak erosi eta gure diruz ordaintzen ditugun bitartean, tratu duinagoa merezi dugu. Errespetua, alegia. Hilabete bukaeran beraien balantzeetan positiboki zenbatuko duten zifra hutsak baino zerbait gehiago gara.


Enpresarean Azokaren laugarren edizioa badator - Soraluze - Plaentxia.eus\nBABESTUTAKO EDUKIA 2018-10-05 21:00\nBai Euskarari Elkarteak, Gipuzkoako Foru Aldundiarekin batera, euskal enpresen eta profesionalen sarearen topaketak antolatu ditu. Urriaren 25ean izango dira Hernanin, eta laugarren edizioaren izenburuak adierazten duen moduan, hainbat ikuspuntu lantzen ditu: Pertsonak, digitalizazioa eta transformazioaren etorkizuneko erronka. Ekonomia eta teknologia arloko adituen hitzaldi eta solasaldi sorta izango da.\nAzokarekin batera Arin-arin saioa egingo dela iragarri da. Parte hartzaileek euren proiektuak 3 minututan azaldu beharko dituzte, motzean, eta ideia irabazleak 2.000 euroko saria jasoko duproiektua garatzeko. Baloratuko da proiektua berritzailea izatea eta garatzeko aukera izatea.


Zer da guk nahi gabe ere bizimodua korapilatzen digun sentimendua? Zein da pertsonen arteko katramila gehien sortzen dituen arrazoia? Zer da gorputzak lotzera bultzatzen gaituen zirrara goxoa? Deituiozu maitasuna nahi baduzu, deituiozu sexua bestela: izenak izen, horixe duzu, nonahi eta noiznahi, gure poz urrien eta buruhauste ugarien iturri nagusia. Hamazazpi ipuin eta beste horrenbeste poemaz osatutako liburua da Korapiloak; bertako pertsonaiak ere istorio batetik bestera igarotzen dira, haien arteko korapiloak sortuz eta kontakizuna aberastuz, eta irakurlearen esku geratuko da, azkenik, protagonisten arteko loturak argitzea eta maitasunaren puzzlea piezaz pieza osatzea. Egunerokotasun eta absurduaren artean mugitzen da Jasone Osoro liburu berri honetan, izenik ez duen hiri bateko jende anonimoaren geletan sartuz eta haien sekretuak argituz, irakurlearen begi harrituen aurrean. Ispiluaren bestaldean gu geu gaude ordea, norberaren bizitza ere korapiloz betetako soka luzea baita: askatzen den korapilo bakoitzeko biluziago geratzen gara, baina hurbilago dugu, era berean, desira ezkutuen ametsa.\nBarra amerikar hartan sartu nintzen unean erabakita neukan Danielak egindako zauriaren mendekua hartu behar nuela. Bi urteko harremana moztu berri zuen Danielak. Beste mutil batengatik laga ninduen. Horregatik erabaki nuen berak hainbeste gorrotatzen zituen barra amerikar horietako batera joan eta nire desio eta fantasia guztiak emagaldu batekin betetzea. Ez nuen edozein neska nahi. Danielaren ahalik eta antzik handiena zuen emakumea behar nuen mendekua behar bezala betetzeko, eta sartu orduko zilarrezko begiak zituen beltzaranari keinu egin nion gertura zedin. Trago pare bat eta irribarre goxo bat besterik ez genituen behar izan. Logelara sartu bezain pronto, arropak bortizki kendu eta nire oinetara belaunikatzeko agindu nion. Hantxe, nire azpian ikusita, Danielaren gorputza aurrez aurre senti nezakeen: berak jarriko lituzkeen begiak, Danielaren bizkarra, beso argalak, bular esnetsuak... Neu ere makurtu nintzen eta hantxe bertan, lurrean, zoru hotzaren gainean larrutan egin genuen. Danielarekin izango balitz bezala, baina xamurtasunik gabe. Ezpainetan haginka eginez. Mingainarekin gorputza txistu lodiaz zikinduz. Neska haren azala atximurkatzen nuen bakoitzean, Danielak bihotzean sartu zidan arantza bat ateratzen nuela sentitzen nuen. Eta neskaren gorputzean nire pisu guztia jartzean, Danielak mesedez gainetik kentzeko esaten zidala gogoratu eta are gehiago disfrutatzen nuen. Behin, Daniela nire etengabeko laguntza behar zuen zerria zela egin nuen amets. Neuk ematen niola jaten. Neuk garbitzen ez banuen zikinetan lo egiten zuen zerria. Nik kasurik eta mimorik egiten ez banion egun osoa kurrinka eta negarrez ematen zuen zerria. Nire zerria. Gau hartako putak Danielaren antza zeukan, eta, nire azpian ikusita, bere azalaren kolorea arrosa zela iruditzen zitzaidan. Kurrin egiteko agindu nion neskari. Nire ametsa errealitate bihurtu zen eta zikinkeria, bortizkeria eta kurrinka artean bi ordu pasata, mesanotxean zegoen dortokaren ondoan emagalduak eskatutako diruaren bikoitza lagata, berritua atera nintzen barra amerikarretik.\nPatxuli usainagatik igarri nizun putetxean izan zinela. Eta oheratzean masailean musu eman zenidalako. Lixibaz zulatutako izarak, narrioz betetako sabaia, moketaz forratutako lurra, argi gorria, puta merkea. Gorbata kentzen ikusi zintudan, almidoiz plantxatutako alkandora askatzen, lotsatzen zaituen orbaina ezkutatzen. Soinekorik dotoreena jantzi nuen, perfumez eginiko zopa edan nuen, ilea askatu, karmina ezpainetan akabatu nuen eta kalera atera nintzen, mudantza egingo zidan kamioiaren bila, nire bihotzeko palaziora altzari berriak ekarriko zituen tranbia. Heriotzaren samina tiritaz sendatzera.


Kunheim - Wikipedia, entziklopedia askea.\nBiesheim, Urschenheim, Durrenentzen eta Baltzenheim\n901 (%50.6) 862 (%48.5)\nKunheim Frantziako udalerria da, Rhin Garaia departamenduan dagoena, Ekialde Handia eskualdean. 2013an 1.769 biztanle zituen.\n2007an Kunheim udalerrian erroldatutako biztanleak 1.769 ziren. Familiak 654 ziren, horien artean 120 pertsona bakarrekoak ziren (56 bakarrik bizi ziren gizonak eta 64 bakarrik bizi ziren emakumeak), 249 seme-alabarik gabeko familiak ziren, 257 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 699 etxebizitza zeuden, 660 familiaren etxebizitza nagusia ziren, 8 bigarren erresidentzia ziren eta 31 hutsik zeuden. 585 etxeak ziren eta 113 apartamentuak ziren. 660 etxebizitza nagusietatik 512 bere jabearen bizilekua ziren, 139 alokairuan okupaturik zeuden eta 9 doan lagata zeuden; 4 etxek gela bat zuten, 24 etxek bi zituzten, 80 etxek hiru zituzten, 147 etxek lau zituzten eta 404 etxek bost zituzten. 588 etxek euren parking plaza propioa zuten azpian. 244 etxetan ibilgailu bat zegoen eta 377 etxetan bat baino gehiago zituzten.\nKunheim udalerriko biztanleria-piramidea 2009an .\n2007an lan egiteko adina zuten pertsonak 1.131 ziren, horien artean 864 aktiboak ziren eta 267 inaktiboak ziren. 864 pertsona aktiboetatik 789 lanean zeuden (426 gizon eta 363 emakume) eta 74 langabezian zeuden (29 gizon eta 45 emakume). 267 pertsona inaktiboetatik 132 erretiraturik zeuden, 61 ikasten zeuden eta 74 "bestelako inaktibo" gisa sailkaturik zeuden.\n2009an Kunheim udalerrian 646 unitate fiskal zeuden, 1.719,5 pertsonek osaturik. Pertsona bakoitzeko diru-sarrera fiskalaren mediana urteko 20.770 euro zen.\n2007an zeuden 59 komertzioetatik, 1 erauzte enpresa zen, 1 janari enpresa zen, 1 material elektrikoaren fabrikazioko enpresa zen, 6 bestelako produktu industrialen fabrikazioko enpresak ziren, 6 eraikuntza enpresak ziren, 9 ibilgailuen saltze eta konpontze enpresak ziren, 5 ostalaritza eta jatetxe enpresak ziren, 3 finantziazio enpresak ziren, 3 higiezinen enpresak ziren, 4 zerbitzu enpresak ziren, 15 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 14 zerbitzu publikoetatik, 1 banku bulegoa zen, 3 ibilgailuen konpontzeko eta nekazaritza tresnetako lantokiak, 1 igeltseroa, 2 margolariak, 1 zurgina, 1 iturgina, 2 ile apaindegiak, 2 jatetxeak eta 1 higiezinen agentzia.\n2000. urtean Kunheim udalerrian 14 nekazaritza-ustiategi zeuden, 536 hektarea erabiltzen.\nDurrenentzen (2,9 km)\nUrschenheim (3,7 km)\nArtzenheim (4,2 km)\nWidensolen (4,4 km)\nBiesheim (4,5 km)\nMuntzenheim (5,1 km)\nBNF: 15271874n (data)\nOrriaren azken aldaketa: 11 martxoa 2021, 07:33.


HITZAURRE GISA 52 ZKIA. | Soziolinguistika Klusterra\nAccueil » HITZAURRE GISA 52 ZKIA.\nHITZAURRE GISA 52 ZKIA.\nHonako 52. zenbakian “euskara eta etorkinak” dugu gai monografikoa. Oso gai egunekoa zaigu etorkinen errealitatea, naiz eta aztergai bezala nahiko berria zaigun; nonahi topatzen ditugu etorkinei buruzko aipamenak eta lanak: egunkaritan, irratitan, telebistan, unibertsitatetan, kongresu eta mintegitan, etabar. Zenbait alderdi ezberdinen arabera aztertu daiteken aztergaia da, bestalde; zenbaki honetan, espero daiteken bezala, euskararen aldetik aztertuko da, horretarako gehienbat hezkuntza munduan gaia txertatuz, agian hezkuntza sistemaren bitartez gurenean ziurtatzen delako euskararen ikaskuntza eta transmisioa.\nBertan jasotzen diren artikuluak egile mota ezberdinekoak dira: administraziokoa, ikastolen elkartekoa, unibertsitateko irakasleak, sindikatu batekoa, etorkinekiko elkarte batekoa (SOS arrazakeria elkartekoa) eta, beste askotan bezala, Euskal Herritik kanpoko aditu batena ere (Kataluniakoa oraingoan). Horrela ikusmira ezberdinak erabiltzea nahi izan dugu, aztergaiak duen konplexutasuna hobeto kontutan hartzearren. Badaude zenbait ikuspegi eta ideia interesgarriak aipatzeko etorkinei buruzko aztergai honen inguruan, hauen artean askok honako artikuluetan errepikatzen direnak eta, horregatik, azpimarragarriak izan daitezkenak. Adibide batzuk:\nEtorkinei buruzko gaia oso aztergai berria da gure artean eta oso azkeneko urteetan gertatutakoak, eztabaidatutakoak eta aztertutakoak ditugu. Estatuetatik kanpotik datozen etorkinak azkeneko hamarkadaren gauza da batipat eta fenomeno honen trataera azkeneko urtetako gauza. Hori horrela, ez da harritzekoa askotan gauzak zalantzaz, galderaz edo egiteke moduan adieraztea.\nArtikulu gehienetan erabiletzen den estiloa da galderak eginez ideiak adieraztea, galderak irekitzen eta bideratzen dituzte esaten direnak. Galdera hauek bai teorikoki mintzatzerakoan, baita enpirikoki edo esperientziaz mintzatzerakoan ere. Bestalde, galderak askotan berdintsuak dira, gure egoerari buruz edo guk egiten dugunari buruz direnean adibidez, gu denon inplikazioa bilatuz; egia esan, zenbait galdera gure buruari gogoetak egitea eskatzeko gonbiteak direla dirudi.\nEtorkinen gaia ez da arazo moduan gehienbat aitortzen, baizik errealitate bat moduan eta errealitate aberatsa baten moduan, edo aberatsa izan daiteken eta izan beharko lukeen moduan, hau printzipio teoriko bezala erabiliz. Honekin lotzen dira zenbait ideia, adibidez: ezberdintasunaren eta aniztasunaren abantailak. Gauzak horrela, zenbait galdera gure buruari egiten zazkio, gure joerak eta jarrerak nolakoak diren ikusi nahiean, autoeztabaida eta autoebaluaketa moduan erabiliz. Enpirikoki, ordea, aberastasun hori gehiago da aldarrikatzen den zerbait, bisitzen den zerbait baino, oraindik behintzat.\nEtorkinak ez dira tratatzen bakarrik bere baitan, baizik gehienetan artekotasunaren arabera: harrera-gizartea eta etorkin-gizartea arteko zerbait bezala. Horrenbeste edo agian gehiago aipatzen da harrera-gizarteak egin behar duena, etorkin-gizarteak egin behar duena baino, neurri batean harritzekoa badirudi ere. Askotan aipatzen den ideia da etorkinei noraino eskatu behar zaien, euskararekiko eta beste edozein alderdiarekiko, beraiek badira artekotasun honetan gaizkien daudenak; adibidez, noraino eskatu behar zaien euskalduntzea, bertako zenbaitek euskalduntzen ez den bitartean.\nIntegrazioaren beharra erabiltzen da beste printzio teoriko bat moduan. Integrazioa, bi norantzetan ulertuta: etorkinek egin behar dutena, egiten utzi eta eskatu behar zaiena, euskararekiko adibidez, baita harrera-gizarteak egin behar duena ere, etorkinei eskaini behar dutena gauzak errazteko. Eskolaren bitartez, adibidez, zenbait exenplu ikusten da, artikuluetan, integrazio bidea jarraitzeko, euskarazko D eredua eskainiz ondoan etorkinen ama-hizkuntzak ere ekintza batzuetan erabiliz esaterako, har-eman gisa hain zuzen. Bestalde, integrazioaren bitartez, eta ez asimilazioaren bitartez, etorkinak har daitezke aberastasun moduan.\nIkasteko grina adierazten da maiz. Horretarako, beste antzeko lurraldeko esperientziak aztertzen dira: Canada eta Québec, Alemania, Ingalaterra, Frantzia, Holanda, Catalunia, etabar. Honek esan nahi du nahiko ikuspegi irekiarekin aztertzen ari garela etorkinen fenomenoa, baita nahiko zentzu kritikoan, kanpoko esperientziak gehiago erabiltzen direlako eztabaidatzeko adibide moduan, besterik gabe kopiatzeko baino.\nBerdintasuna printzipioaren ondoan, ezberdintasun printzipioa ere erabiltzen da. Etorkinek dakarzten ezberdintasunak onartu beharko lirateke, aberastasun iturri moduan hartuz, eta, ondoren, berdintasunaren arabera etorkinak pareko moduan hartuz, edozein zentzutan: hezkuntzan, lan munduan, etxebisitzak lortzerakoan, etabar.\nGehien landu den arloa, gurean, hezkuntzakoa da: hezkuntzari buruz mintzatzen dira gehienbat artikuluak eta hezkuntza munduan, eta euskararen inguruan, egiten ari dira eztabaida eta esperientzi berrienak: bai haurrekin eta baita helduekin ere. Eztabaida orokorraren inguruan daude, adibidez, getizazio kontrako joera indartzearen beharra, horretarako euskarazko D ereduaren erabileraren beharraren ondoan. Eta esperientzi berrien inguruan, berriz, etorkin ikasleen gurasoekin zenbait gauza jadanik egiten ari diren, eskola eta gurasoen arteko harremanak indartu nahiean, horretarako adibidez zenbait hizkuntzetan (euskaraz, espaineraz, frantsesez, ingelesez, arabieran, txinoan, etabar) materiale idatzia prestatuz. Iniziatiba asko ari dira hartzen harrera-gizartean, naiz eta erantzuna oraindik ez oso handia izan etorkin-gizartean. Arlo nekazaren aurrean gaudela dirudi, hezkuntza munduan kasuistika oso zabala delako eta teorizazio orokorraren ondoan zenbait prozedura partikularra eta berezia kontutan hartu behar direlako.\nEuskalduntzea gaiarekin (batipat hezkuntzaren bitartez) dagoen teorizazioa oraindik ere elebitasunarekin lotuta dagoena da, ukipen tradizionalaren egoeran dauden hizkuntzen arteko elebitasuna hain zuzen. Baina honen ondoan ari da eleaniztasunarekin lotuta datorren teorizazioa ere: bai ukipen tradizionala egoerarekiko, gurean euskara eta espainera edo frantsesa ukipena, ingelesa hizkuntzaren beharra aldarrikatzen denean, baita etorkinen bitartez ukipen berrien egoerekiko ere: arabiarra, txinoa, errumanoa, etabarreko hizkuntzen bitartezko ukipen berriekin gertatzen ari diren ukipen eta eleaniztasun egoerak. Guzti honi buruzko teorizazio prozesua irekia dugula dirudi.\nEuskalduntze arloan gurean tradizionalki erabili ohi den beste ideia da aukerazko eta ez derrigorrezko prozeduraren bitartez lortu behar dela euskalduntzea, edo borondatez eta ez beharrez euskalduntzea gertatu behar dela. Badirudi ideia bera erabili nahi dela etorkinen bitartez gertatzen ari den egoera berrian. Ez dago batere argi zergatik horrela behar duen izan euskalduntzea, ez orain arte eta ezta orain bertan ere, batipat betebeharrez betetako eguneko mundu honetan, baina horrela mantentzen ari da ideia hau gurenean; euskalduntzea ez al litzateke izan behar bai eskubide bat eta baita betebehar bat ere?; agian gai hau estabaidagarri dago, edo egon behar luke, oraindik gurenean. Ideia hauek lantzen direnean, askotan aipatzen dira honako ondorengo ideiak: sentimenduak kontutan hartu beharra, afektibitatearen garrantzia, nahi izatea lortu beharra, anomian ez erortzea, aukeraz eta borondatez lortzea, etabar; hau da, soziologiaren ondoan, gizarte psikologiaren beharra ere aitortzen da, etorkinen fenomenoa aztertu eta bideratzerakoan.\nGlobalizazioa eta lekukotasuna artekoa da eztabaidatzen den beste aztergaia, anistasunaren posibilitatearekin eta ezberdintasunaren aberastasunarekin lotuta. Kontraesanezkoak direla badirudi ere, biak eman daitezke batera: alderdi batzuk homogeneoak egiten badira ere, beste batzuk anistasunean mantendu daitezkelako. Gauza da noraino hizkuntzen anistasuna, euskara bezalako hizkuntza menpeko eta gutxiagotuen mantentzea eta garatzea, etorkizunean posibleak izango diren jakitea.\nAurreko galderari erantzuteko, zenbakiko artikuluren batean aipatzen den erantzun bat da: gaitasun politikoaren beharra, egunean estatuek duten gaitasun politikoa adibidez. Globalizazioa eta lekukotasuna arteko eztabaidan, egia da estatuen botere politikoa aldatzen ari dela, liberalismo pean beren botere tradizionala galtzen ari dela, baina hala ere oraindik botere maila nagusia estatuetan dago: politikoki, sozialki, kulturalki, hizkuntzekiko, ekonomikoki ere. Gure eguneko esperientzia ere esandakoaren alde dago. Gauzak horrela, ez da harritzekoa euskararen alde argi egiteko Euskal Herriarentzko estatu maila aldarrikatzea: badirudi zenbait diskurtso berritu, arazo bukatu, gauza argitu eta ekintza planteiatuko litzatezkela Euskal Herriak bere burujabetza bazun!; zergatik ez hori bilatzea?, non dago horretarako arazoa?.\nAurreko adibideak nahiko argi uzten dute zenbaki honetako gai monografikoaren aztergaiaren eta artikuluen garrantzia non dagoen gehienbat: teorizazioan, ideologian, iniziatiba berrietan, galderetan, ikasi nahiean, eztabaidatu beharrean, asmatu nahi eta beharrean, adostasuna lortzean, autokritiko izatean, etabar. Eguneko argazkia eman beharko bagenu artikulu hauen arabera, ez da erraza azken balorazioa ematea: etorkinen fenomenoari buruz ezagutza nahikoa al dugu?, ahalegin nahikoa egiten al dugu?, egiten dugunari nahiko erantzuna jasotzen al da?, zer da azken finean nahi dena eta itxaroten dena?, edo lehen pertsonan esanez nahi duguna eta itxaroten duguna?.\n“Gurean” atalean, berriz, hiru lan aurkezten ditugu: bi ikerketa eta mahai-inguru bat, ahal den neurrian gure kontestuan euskararekiko ematen direnak jasotze asmoarekin. “Familia barruko hizkuntza transmisioa”, edo lehen transmisio naturala dena, betidanik izan dugu aztergaia euskal soziolinguistikan, betidanik keska nagusia: izan ere, hori gabe luzaron ezin du hizkuntza bat mantendu eta iraun. Gure egoeran bigarren transmisio kulturala, hezkuntzaren bitartekoa batipat, euskararen transmisio nagusia gertatzen ari zaigu, baina jakin behar da hau luzaron ez dela irtenbidea, momentuko egoera dela, ez dut uste euskararekin gertatuko denik latinarekin gertatu dena. Behin hezkuntzaren bitartez euskalduntzen direnak euskara familian naturalki transmitatu beharko dute, euskarak iraungo badu. Guzti honegatik garrantzitsua dugu arazo honekiko gauzak ondo aztertu eta erne egon, batez ere orain famili berrietan euskararen transmisioa egiten den ala ez jakiteko, Pasai udalean egin duten bezala, udalak berak horrela nahita. Egunean euskarari buruz hezkuntzari ematen zaion nagusitasuna honekin lotuta dago gehienbat: euskalduntze kulturalatik euskalduntze naturalara pasatzearen indarra, edo euskalduntze naturalarako bidea izatearen joera. Egokia litzateke Euskal Herria osoan antzeko ikerketak egitea, gure egoeran ematen diren norantza soziolinguistikoak nolakoak diren esagutzeko.\n“Eleaniztasuna muga aldeko eskoletan”, berriz, eguneko fenomenoa aztertzen du. Euskal Herrian ematen den barne mugimendu demografikoak direla eta, Hendaia eta inguruko herrietako eskolatan hiru hizkuntzen arteko aniztasuna ematen da: euskararen ondoren, espainiera eta frantsesa, egoera nahiko berria bestalde eta, horregatik, esperientzia laburrekoa oraindik. Hala ere, ikerketa honetan errealitate hau aztertzen da, nolako programaketa eta prozedurak erabiltzen dituzten adieraziz. Aldizkariko 47. zenbakian landu genuen “Donostia-Baiona Eurohiria” aztergaia eta bertan hezkuntzaren garrantzi nagusia iapatzen zen, euskararekiko ikusten ziren hutsunak ere adieraziz; Eurohiri honetan kokatzen da honako ikerketa hain zuzen, eskola nola gauzatzen ari denaren exenplu bat eskainiz. Gai honi buruz, ondo bereiztu behar ditugu zer egiten ari garen eta zer egin beharko genukeen, hezkuntza munduan, euskararen lekua indartzeko, euskararen transmisio kulturala ziurtatzeko. Zenbakian adierazten den exenplua har dezakegu eztabaidagai moduan, aurrerantzean gauzak gehiago eta hobeto plangintzatzeko: hasiera badugu, jarraitzea behar dugu egin.\n“Nazioartearen eragina euskararen normalkuntza prozesuan” gaiarekiko Euskal Herrian Euskaraz elkartek antolatutako eta egineko mahai-ingurua aurkezten da. Zenbait galderei erantzunez egindako mahai-ingurua, hiru mahaiburu eta beste horrenbeste entzule kideen partehartzearekin. Oso eztabaida interesgarriak adierazten dira, berriz ere euskararen normalizazioaren haritik, euskararen mantentze eta garapenaren haritik. Badirudi azpaldiko burruka batean sartuta gaudela, zenbait ideia errepikatuz eten gabe: noraino Euskal Herrian bertan eta noraino kanpoan, Europako Batasunean adibidez, dauden kokatuta euskararen etorkizuna; noraino bertako menpeko egoerak ziurtatu dezaken euskararen etorkizuna; noraino kanpoko globalizazioak utziko duen euskararen etorkizuna ziurtatzen; bertako burujabetzaren beharra euskararen normalkuntza ziurtatzeko, etabar. Eztabaidan adierazten dira ziurtasun batzuk, baina baita zenbait zalantza ere, oraindik zenbait eztabaida gure artean irauten duelaren seinale eta, honetan, aldizkariak parte hartu nahi du, adibidez mahai-inguru hau eskainiz. Zenbaki honetako gai monografikoan esandako gauza batzuk errepikatuko nituzke orain, adibidez: Euskal Herriko burujabetza handiagoren beharra, oraingo egoeraren eskasia eta ezin mantentzekoa dela. Burujabetza handiagoan neurri ezberdinak egon daitezkela pentsatu badaiteke ere, agian onena litzateke zuzenean beste zenbait herriek lortu duen bezala nahiko botere politikoa duen herria izatera iristea, horretarako egunean estatu bat izatera iritxiz; hau nahikoa ez bada ere euskararen normalkuntzarako, badirudi beharrezkoa dela; egia esanda, horrela agian gauzak nahiko errazagoak izango genituzke.


Denok batera herri bat eraikiz - Eskoriatza - Goiena.eus\nDenok batera herri bat eraikiz\nImanol Beloki 2018-02-22 12:30\nEskoriatza lagunkoia taldekoak bileran.\nEskoriatzako adineko pertsonek bultzatu eta Eskoriatzako Udalak babestutako ekimena da Eskoriatza Lagunkoia. Egitasmoaren helburua herritarren parte-hartzea sustatzea da; hala, iritzi ezberdinak batuz, herria hobetu nahi du taldeak.\nZortzi arlo aztertu dituzte Eskoriatza Lagunkoia taldea osatzen dutenek, eta, ekarpenak batu ondoren, herrira zabaldu nahi dute egitasmoa. Orain, diagnosi fasea amaituta, herritarren esperientziak jasoko dituzte lagunkoitasunari buruzko galdeketaren bidez. Horretarako azken eguna martxoaren 15a izango da, eta hona hemen bideak: Eskoriatzako webgunean dagoen loturaren bidez edo erretiratuen bulegoan, martitzenetan eta eguenetan, bete beharreko orria jasoz.\n"Osasunaren Mundu Erakundetik (OME) datorren proiektu bat da Eskoriatza Lagunkoia, eta, hortik abiatuta, herri ezberdinetan ari gara lantzen. Honen helburua da hiri edo herri lagunkoiak egitea, eta proiektu honek bi funtzio ditu: zortzi arlo aztertuz herri hobea egitea eta, proiektuak dioen moduan, hitz egiten ikastea eta entzuten jakitea", adierazi du Jose Mari Kortazarrek, Eskoriatza Lagunkoia taldeko ordezkariak.\nBi hanka ditu proiektuak: batetik, Udalak protokolo bat bete behar du, ekimenarekin bat egiten duena. Bestetik, herria ordezkatzen duten hogei pertsona inguruko talde bat sortu dute, ideologia eta iritzi ezberdinekin, denak balizkoak izanik, eta errespetu osoz denak jasoz.\nAztertutako zortzi arloak\nEzaugarri horiek kontuan izanik, herria hobetzeko proiektu bat egiten ari dira zortzi arlotan banatuta: aire zabaleko espazioak eta eraikinak; garraioa; etxebizitza; parte-hartzea eta gizarte sarea; herritarren parte-hartzea eta enplegua; errespetua eta inklusioa; komunikazioa eta informazioa; eta gizarte eta osasun zerbitzuak.\nHoriek aztertzeko, hamabost egunean behin batzen dira Eskoriatza Lagunkoia taldekoak, kultura etxean. "2016ko urtarrila ezkero, hamabost egunean behin batzen gara, eta, arlo bakoitza aztertzean, aktetan batzen duguna Udalari ematen diogu, zer egiten ari garen jakin dezaten…".\nDiagnosi fasea amaitu berri, Matia Fundazioak lagunduta dokumentu bat egingo dute, 70-80 galdera batzen dituena. Baina, horrekin batera, zortzi puntuetan batutakoa herritarrekin kontrastatu nahi dute, osagarri gisa.\n"Debagoieneko Agijupens erretiratu eta pentsiodunen elkarteak deitu zuen Aretxabaletako batzarrean, Antzuolako alkateak adierazi zuen moduan, erretiratuek esaten duten guztiari ezingo diogu baiezko erantzunik eman… Hasiera batean, uste zuten 'etorriko zaizkit jubilatuak baldosa hautsita dagoela'… halako gauzekin, baina beste herri batzuetan erantzun ona ematen ari da ekimen hau, eta uste dut Eskoriatzako alkatea ere pozik dagoela gure lantaldea egiten ari denarekin. Hala, uste dugu ideia interesgarriak atera direla gure bileretan. Gero, aztertu egingo dugu posible den hauek gauzatzea, zer egin daitekeen, edo zer ez…".\nProiektua guztiz osatu barik dagoen arren, Udalarekin bi hitzordu izan dituzte, ideiak partekatzeko. "Proiektua guztiz amaitzen dugunean, hobeto aztertuko dugu guztia. Bi modu daude egiten ari garena gauzatzeko: Udaleko norbait bileretan presente egonda, edo, guk aukeratu duguna, udal ordezkari barik; uste dugu forma libreagoa dela, baina akta guztiak beraiei bidaltzen dizkiegu".\nHurrengo fasean murgilduta\nOrain, lagunkoitasunari buruzko galdeketa jarri berri dute martxan, eta 18 urtetik gorako edozein eskoriatzarrek bete dezake, nahi izanez gero. "Oraingoz, Eskoriatzako ikastetxe guztietara bidali dugu galdeketa orria. Hala, herriko gurasoengana heltzeko. Formatu elektronikoan eta paperean betetzeko aukera dago, eta, horrez gain, udal webgunean ere badago lotura, eta Udaletik ere elkarte ezberdinei bidali dizkiegu, instituzio bezala erantzun dezaten".\n"Herritarrei, galdeketa betetzeko eskatu nahi diegu, proiektua hobeto gauzatzen laguntzeko. Fase hau amaitzean, eta proiektua entregatzean, taldeak erabaki beharko du lanean jarraitu edo ez; proiektuak milaka daude, eta gustura ari gara. Hori bai, orain bezala, errespetuz eta bakoitzaren ideia eta txandak errespetatuz".


Anfiteatro Castrense - Wikipedia, entziklopedia askea.\nAnfiteatro Castrense delakoa, latinez Amphiteatrum Castrense, Erroman III. mendean eraikitako anfiteatro bat da, Santa Croce in Gerusalemme elizatik gertu. Koliseoa eta Ludus Magnusarekin batera, Erroman kontserbatzen diren anfiteatro bakarrak dira.\nForma eliptikoduna, anfiteatroak 88 metroko luzera eta 75,80 metroko zabalera du. Anfiteatro Castrensea, gehienbat, adreiluz eraiki zen, ziuraski Heliogabalo enperadorearen erregealdian, 3 solairu dituelarik, horietatik, lehena eta bigarrenaren zati bat baino kontserbatzen ez direlarik. Aurelianoren erregealdian, Aurelianoren Harresiak eraikitzean, anfiteatroa, aipaturiko harresi horietara bildua izan zen, kanpoaldeko arku hilarak itsutuz.\nWikimedia Commonsen badira fitxategi gehiago, gai hau dutenak: Anfiteatro Castrense\n(Ingelesez)(Italieraz)Anfiteatroaren argazki ezberdinak


Eskualdea (Eraztunen Jauna) - Wikipedia, entziklopedia askea.\nEskualdea (The Shire ingelesezko jatorrizko bertsioan) Tolkienen legendarium ospetsuan agertzen den fikziozko toki bat da, hobbiten jatorrizko eskualdea. Hobbita eta Eraztunen Jauna lanetan agertzen da. Euskarazko izen hori Agustin Otxoa Eribekoren itzulpenean agertzen da.\nEskualdearen mapa bat ingelesezko terminoekin.\nTolkienen legendariumaren zatirik handiena gertatzen den Arda munduko kontinenteetako bat den Erdialdeko Lurraldearen iparmendebaldean dagoen. Era berean, Eriador lurralde handiaren barnean zegoen, antzina Arnor erresuma existitu zen tokia. Bertan soilik hobbitak bizi dira, gizakiekin lotuta dagoen arraza bat, bere altuera baxuagatik bereizten dena. Eguzkiaren Hirugarren Aroaren erdialde inguruan sortua, bere historia ezaguna oso laburra da, eta gertaera garrantzitsurik gabekoa, bertako biztanleen izaera baketsua dela eta, Eraztunaren Gerran gertatutako jazoerak izan ezik.\nHobbitek, batzuetan Sûza (Eskualde) edo Sûzat (Eskualdea) deitzen dute, jatorria rohanera hizkuntzan duten hitzak, Rohaneko hizkuntza, Eskualdea kolonizatu aurretik ezagutu zutena. Bestalde, elfoen sindarin hizkuntzan i Drann deitua da. Lau Laurdenak ere deitua da, bere lurralde banaketari erreferentzia egiten dion izena. Ingelesez farthing direnak, euskaraz laurdenak, lau dira, Iparraldekoa, Hegoaldekoa, Ekialdekoa eta Mendebaldekoa.\nBerez Hobbita lanean espreski aipatzen ez den arren, Tolkienek jada bazuen buruan Eskualdea nolakoa izango zen ideia bat, "ofizialki" Eraztunen Jauna lanaren lehen atalean sortua eta nagusiki Birmingham hiriko Sarehole auzoan inspiratua, idazlea bera bere haurtzaroan bizi izan zen tokia.\nEskualdeak 193 kilometro (120 milia)ko luzera zuen Urruneko Muinoetatik Baranduinen Zubiraino, eta 241 kilometro (150 milia) iparraldeko mortuetatik hegoaldeko uharketaraino. Orotara, egile batzuen arabera, 21.400 milia karratu edo 55.000 kilometro karratuko azalera zuen.\nBaranduin ibaia (hobbitek Brandiarno deitzen zutena) Eskualdearen ekialdeko muga zen, hobbit batzuk Oreinetan ere bizi ziren arren, ibaitik ekialdera eta Hesi Garaiaren mendebaldean kokatua, azken hau, handik gertu zegoen Oihan Zaharretik zetozen inbasioen aurka Eskualdeko lurrak babesteko balio zuena. Dena den, Oreineta ez zen Eskualdearen zati bezala onartu Eraztunaren Gerra amaitu arte, Elessar erregeak ofizialki eman zituenean. Iparrean eta mendebaldean, Eskualdeak ez du inongo muga topografikorik, baizik eta hegoaldeko eta ekialdeko bide zaharrek eta ezaugarri geografiko pobre batzuk mugatzen dutela, Dorreko Muinoak kasu.\n↑ a b «Eraztunen Jauna III, eta Tolkienen lanaren euskarazko itzulpena» sustatu.eus (Noiz kontsultatua: 2022-01-16).\nAzken aldaketa 16 urtarrila 2022(e)an, 14:51(e)tan\nOrriaren azken aldaketa: 16 urtarrila 2022, 14:51.


Irekia Eusko Jaurlaritza - Gobierno Vasco :: Euskadiko 31 udaletxetako 243 izangaik jaso dituzte Udaltzaingoan sartzeko ikastaroko diplomak\nEuskadiko 31 udaletxetako 243 izangaik jaso…\n<iframe src="https://www.irekia.euskadi.eus/eu/embed/videos?flv_video=2019%2F07%2F30%2Fnews_56177%2FBeltran_Diplomas_Policia.flv" width="320" height="210" allowfullscreen></iframe>\nEuskadiko 31 udaletxetako 243 izangaik jaso dituzte Udaltzaingoan sartzeko ikastaroko diplomak Iturria: Irekia\nbeltran_heredia_policia_local.png Iturria: Irekia\nIzangai horietako 219 datoz Euskal Autonomia Erkidegoko 26 udalerritako udaltzain-plazak estaltzeko bigarren lan-eskaintza publiko bateratuko deialditik\nEstefanía Beltrán de Heredia Segurtasuneko sailburua buru zela egin da, Arkautiko Akademian, Euskadiko 31 udaletxetako 243 udaltzain izateko ikastaroko diplomak banatzeko egintza. Sailburuarekin batera izan dira Malentxo Arruabarrena Polizia eta Larrialdietako Euskal Akademiako zuzendari nagusia, Josu Zubiaga Segurtasuneko Sailburuordea, Segurtasun Saileko karguak eta udal-ordezkariak.Hemendik aurrera urtebeteko praktikaldia egingo dute udalerrietan.\nPolizia eta Larrialdietako Euskal Akademian eman zaizkie gaur diplomak Euskadiko 31 udalerritako udaltzaingora sartzeko oinarrizko ikastaroa zazpi hilabetez egin duten 243 pertsonei, 53 emakumeri eta 190 gizoni.Gehienak, 219 pertsona (49 emakume eta 170 gizon), datoz udaltzaingoetako plazak estaltzeko bigarren hautespen-prozesu bateratutik. Segurtasun Sailarekin eta Arkautiko Akademiarekin hitzarmenak eta kudeaketa-aginduak sinatu dituzten 26 udalerrik parte hartu dutebigarren hautespen-prozesu bateratu horretan.\nZehazki, bigarren prozesu bateratu horretako 219 plazak udalerri hauei dagozkie: 1 Amurriori, 26 Vitoria-Gasteizi, 1 Beasaini, 5 Eibarri, 3 Elgoibarri, 1 Legazpiri, 1 Pasaiari, 7 Donostiari, 4 Bergarari, 1 Ordiziari, 3 Zumaiari, 2 Amorebieta-Etxanori, 8 Barakaldori, 1 Basauriri, 1 Berangori, 104 Bilbaori, 4 Ermuari, 3 Gernika-Lumori, 2 Mungiari, 3 Plentziari, 11 Portugaleteri, 6 Santurtziri, 9 Sestaori, 1 Balmasedari, 5 Erandiori eta 2 Zierbenari.Plaza horiei beste 24 plaza gehitu behar zaizkie; Ibarrako Udalaren 2, Oiartzungo Udalaren 1, Errenteriako Udalaren 18, Abanto-Zierbenako Udalaren 1 eta Durangoko Udalaren 2.\nUdaltzain berrien hautespen-prozesuari joan den urteko irailean eman zitzaion hasiera, Bilbao Exhibition Center-ean egin ziren azterketekin. 2.000 izangai bildu ziren azterketa horietan.Proba teorikoen, proba fisikoen, elkarrizketen, eta egindako zerbitzuen eta merituen balorazioaren ondoren, hautatutako izangaiek zazpi hilabeteko prestakuntza-ikastaroa egin dute Arkautiko Akademian. Orain, prestakuntza horrek jarraipena izango du haien helmugetan egingo duten urtebeteko praktikaldiarekin.\nHirugarren prozesu bateratua\nBigarren enplegu-eskaintza publiko bateratu hau amaitu ostean, Polizia eta Larrialdietako Euskal Akademiak azaroan 36 udalerritako beste 270 pertsona hartuko ditu Arkautin, prestakuntza-ikastaroa egiteko.Gaur egun, 2.588 izangaietatik, eta elkarrizketak egitea soilik falta denean, 605 pertsonek jarraitzen dute prozesuan, 130 emakumek eta 475 gizonek.\nAzken hiru urteotan, Segurtasun Sailak, EUDEL Euskadiko Udalen Elkartearen eskutik, hiru hautespen-prozesu bateratu eta hiru prestakuntza-ikastaro bultzatu ditu Arkautiko Akademian. Prozesu eta ikastaro horiei esker 45 udalerritako udaltzaingoetako 577 funtzionarioren enplegua finkatu ahal izan da.\nGainera, datorren urriaren 15era arte, hirugarren prozesu bateratuan jada barnean hartzen diren udalek eskaintzen dituzten plazen kopurua gehitu ahal izango dute, haien udaltzaingoko plantillari egonkortasuna emateko.\nBestalde, Segurtasun Sailak ekainaren 28an, Euskal Polizia Legea onartu ostean, egindako bilkuran aditzera eman zuen udaltzaingoetako plantillen egonkortasuna sustatzen jarraitzeko asmoa duela.\nbeltran_heredia_3_deialdia_... behera kargatu (1 MB)\nbeltran_heredia_3_deialdia_... 8 MB


Azentu prosodikoa – Gizapedia\nAzentu prosodikoa edo indar-azentua hitz bateko silaba bat ingurukoak baino ozenkiago edo indartsuago ahoskatzea. Euskaran azentu prosodikoa ez da inguruko hizkuntzetan bezain nabarmena, eta maiz ez da mugatzen hitz batera, talde prosodiko deitzen den hitz multzo batera baizik (adibidez, <i-RA-kas-le-ho-rrek>). Halaber, euskal azentu prosodikoa bereziki kontuan hartzekoa da izen propioetan (Sa-RA-so-la), maileguetan (ma-te-MA-ti-ka), hitz elkartuetan (i-KAS-pro-ba), zenbakietan (he-ME-zor-tzi), aditz-taldeetan (har-TU-du-te) eta izenordainen genitiboetan (GU-re-la-na).\nBeste hizkuntzetan: gaztelaniaz, acento prosódico.\nKultismoak hizkuntza klasikoetatik, hain zuzen antzinako grezieratik eta latinetik, ekarritako hitzak dira, aldaketa ortografiko eta fonetiko gutxirekin mailegatutakoak, bereziki kultismoaren sinonimo gisa edo antzeko adierarekin hizkuntzako beste hitz…


Laborantxa - Üngüramena - Page #6\nZer da kanpoan hazirik diren ahateentako geroa ?\n3000 ahate hazirik, galkatürik eta etxaltean berean ehorik dira UHARTIA Barkoxeko etxaltean.\nHegazti gripa hüllantzen ari dela eta, prefetürakbi eremü plantan ezarri dütü.\nEtxaltea zaintze eremüan da hots hüllanena den habiatik 10km tan.\nBigerren eremüan, mesüra/neurriak zorrotzago dira, eta hortan sartzen dira eritarzünetik 5km-tan direnak. Ahateak sano izanik ere, eremü hortan eho behar dira.\nHorri bürü egiteko, ELB sindikatak Donapaleün mobilizatzerat deitzen dü neskenegünean, arrestiriko 2 orenetan.\nCathy eta Patricia Laxagueborde :\n50 bat pertsona hüllantü dira xiberoko sindikatüko bilküralat igan neskenegünian.\nIratiko etxolak Xiberoko sindikatüko sos sartze importante bat da, eta zerraldiak galtzeak ondorioztatü dütü. Leküko mozkinak proposatzen dütian saltegian aldiz, irabaziak azkartü dira.\nLangile beharra bada Iratin, etxolen xahaketen egiteko. Eta 6 etxola zerratürik dira mementoko, arra berritzen ari beitira.\nDepartamentüaren kargü pean da Holzarte zübiaren arra berritzea, eta dagün apirilan arra zabaltü behar lüke güneak. « Plateau galvanisé » lehengeiak zurra ordezkatüko dü iraigarriago izateko.\nIhizteka uste beno lehenago ürrentü da zerraldiarengatik. Aurten, lepoen eta kabanen antxerak izan behar diateke, bena ihizlari zonbaitek urte batez pusatzea nahi lükie. Hilabete undarrean erabaki bat hartü beharko düe.\nJacques Barrex, xiberoko sindikatüko lehendakaria :\n2021 Urtarrila 05\nAxuriak nekez saldü dira sasu hastapenean: prezioak 0,40€ apaltü dütüe igan urteari konparatzez !!\nEüskal-Herriko hazleak ürrietan ziren hasi lehen axurien saltzen, COVID kontextü hontan haste oso gogorra izan da.\nEgüberrialat artino Espainialat saldürik dira axuri haboroxenak, galto apala gatik prezioak apaltü behar üken dütüe egüberri artino. Egüberriz aldiz kausitü düe prezioen hein batetan arragoaraztea.\nGeroa türbütx da axuri merkatüarentako, bazkoz Frantzialat saltzen dütüe axuriak bereziki jatetxer. Jatetxen zabaltzeak edo ez axuri merkatüa finkatüko dü ondoko hilabeteetan.\nAxuria kooperatibako Peio Quihillalt:\nCAOSO kooperatiba, Jean-Michel Iroumé:\n2021 Urtarrila 13\nArdi ezne kontrolen sasua da!\nUrdiñarbeko ardi zentroa lanean ari da ardi zelekzionean, inzeminazioneak eta eznekontrolak ere egiten dütüe. 1500 laborari jarraikitzen dütüe Eüskal Herri eta biarno osoan, bürü gorri, bürü beltz eta biarnes arrazetan.\nHatsarrean ardiak ezne kantitatearentako haütatürik baziren. Düala 15 bat urte ezne kalitatea, herapearen osagarria eta jeisteko aisatarzüna geroz eta haboro zelekzionatürik dira.\nLaborariek nausiki txerkatzen düena ezne kontrolarekin da kausitzea elkitzen düen ezne heina eta emaiten düen bazkariaren artean heinaren atzamaitea. Erran nahi beitü fresak ez ditüan goregi izan salprezioaren arabera.\nJean Claude Basagaisteguy eta Agnes Aguergaray :\nEz gira beti ohartzen zonbat eskü badiren saju betean fruitu edo barazkien biltzeko…\nBada orai 2 urte eterdi Joana Hoqui etxalte desberdinetan kurritzen dela langile gija.\nAurten, Lahontaneko « Verger Lasserre » etxaltean lan egin dü. Han, sagar eta kiwiak egiten dira 22 hekatarretan. Eta ikusiko düzien bezala, ez dira Xiberoko ber sagartze motak lantatürik….. sagar frekoak proposatzen beitütie.\nKanpotiar hanitxek sajuak egiten dütüe etxalte handietan, jenteek ez beitütüe lan baldintza gogorrak honartzen. Üsü kontratü llabürrak dira, fisikoak, eta ez ontsa pagatürik.\nZerraldiarekin, etxalte ttipietan ez da müga zerratzeen arrenküa hainbeste senditü Joana Hoquien arabera.\nPAC berri baten egiteko bidean dira 2023ko!\nXarrikota pean, baratzezain berri bat !!!!\nAxuria Kooperatibak gorabeherak gaintitürik!!\n2013 Maiatza 24Ostokada\nSylvain Ayphassorro Arrokiagan bizi da eta herriko aüzapeza da. Laborari ofizioa joanarazten dü eta Xiberoko Zindikate...\nIrabarneko gaztelüak züzendari berri bat badü\n2018 Martxoa 13Ekonomia / Turismoa\nIrabarneko gaztelü egongiaren zorrak apaltü, hottarako ikusi non fresak apaltzen ahal diren eta zer gisatara builta berr...


Getxo - Getxon bizi - Getxolan - Ekintzaileak - Ekintzaileak\nHasiera Getxon bizi Getxolan Ekintzaileak Ekintzaileak\nEnpresa bat sortzea satisfazio handiak ekarri ahal dituen lan aukera bat da. Baina negozioak arrakasta aukera gehiago izateko, beharrezkoa da, martxan jarri baino lehen, ikerketa sakon bat egitea. Hau dela eta, zure enpresa propioa sortzean pentsatzen ari bazara, GETXOLANen, aholkularitza zerbitzu oso bat eskaintzen dizugu, ideiaren analisitik, negozioa martxan jarri arte.\nAstero informazio saio bat antolatzen dugu, eta bertan Getxolanen eskaintzen dizugun zerbitzuen berri ematen dizugu, bai enpresa muntatzen ari zarenerako, bai berori eratuta duzunerako. Gainera, enpresa eratzeagatik eskuratu ditzakezun diru laguntzen berri ere ematen dizugu.\nSaio honetan parte hartzeko, beharrezkoa da Getxolanen izena ematea (Ogoño kalea 1, 48930 Getxo), 944660140 telefonora deituz, getxopro@getxo.eus helbidera mezua bidaliz, edo esteka honen bidez:\nhttps://www.getxo.eus/eu/getxolan/emprendedores/formacion-emprendedores-getxolan , non hurrengo saioen datak ikusi ahal izango dituzun.\nAutoenplegu aurkezpena. Taldeko bilera\nEnpresa ideiaren ikerketa\nIdeia bat badaukazu, Getxolan-en enpresa proiektu batean bihurtzen laguntzen dizugu. Horretarako, eta espezializatutako tutore baten laguntzarekin, lehenengo pausoetatik laguntzen zaitugu, negozio propioa izatean dakarrena jakin dezazun; ideia zehaztu dezazun; eta zure Enpresa Planaren garapena hasi dezazun, garatu nahi duzun negozioaren alde ezberdinak paper baten idaztea baino ez dena.\nEnpresa planaren garapena\nNegozioa martxan jartzeak, hainbat alde aurretik ikertzea eskatzen du, aurrerago Enpresa Planean jarriko direnak:\nEskaini beharreko produktuak zehaztea.\nMerkatu ikerketa: bezeroak, konpetentzia…\nNola emango dituzun ezagutzera zure produktu edo zerbitzuak.\nNola ekoiztuko dituzun zure produktuak edo eskainiko zure zerbitzuak.\nBeharko dituzun baliabide materialak (lokala, altzariak, ekipamendua, etab).\nZenbat pertsona beharko dituzun zure negozioa errealitate bihurtzeko eta zelako harremana izango duzun pertsona horiekin (Kolaboratzaileak? Bazkideak? Kontratatutako langileak?).\nNola egin dezakeen teknologiak errealitate zure negozioa.\nZein forma juridiko hartuko duzun.\nZer betebehar izango dituen zure enpresak (fiskalak, normatiboak, sektorialak…).\nErrentagarria izango al da nire negozioa?.\nEnpresa sortze tutore batek zure enpresa proiektuaren ikerketan eta zure lanaren plangintzan lagunduko zaitu.\nEra berean, ekintzaileentzako antolatzen ditugun hainbat heziketa ekintzetan parte hartu dezakezu. Horietan, zure negozio plana eratzeko beharrezko ezagutzak hartu ahal izango dituzu, baina, batez ere, zure enpresaren gestiorako, behin hau sortuta.\nCanvas enpresa Plana\nEnpresa martxan jartzea\nBehin zure enpresa ideia aztertuta zure enpresa sortzea erabakitzen baduzu, hau martxan jartzen lagundu ahal dizugu, bereziki, Administrazio ezberdinek eskaintzen dituzten laguntzen eta hauek eskuratzeko baldintzen inguruan, baita ekintzaileentzako finantzazio preferenteari buruz ere.


Free chat Itacaré. Ausazko arrotz doan txateatu berehala Itacaré tik.\nFree chat Itacaré\nOngi etorri Chatroulette ItacaréEdozein lekutan, munduko pertsona aleatory bat konektatzeko. Chatroulette Itacaré dezakezu honako aukeren artean aukeratu:- Guztiak pertsona mota Itacaré doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItacaré hirien zerrenda:


Eskalibada - goxodeluxe\nZenbatentzat: 6 pertsonentzako\nPiper gorriak: 2\nTipula txikiak: 3\nTomate txikiak: 5\nBaratxuri aleak: 2\n1.Tipula zuritu eta garbituko ditugu, hozkailuaren azpiko gainerako barazkiekin batera, lehortu sukaldeko paperarekin. Labeko erretilu batean jarriko ditugu zuzenean.\n2.Labea aldez aurretik 200 º C-tan berotuta dagoela, egosi barazkiak ordu batez. Ez da beharrezkoa oliba olioa edo gatza botatzea.\n3.Barazkiak oraindik bero daudenean, ia labetik atera berriak, prestatzen hasiko gara. Piperrak zuritu eta ireki erditik barruko haziak kentzeko, lehenik barruan izango duten ura aprobetxatuz. Piperrak eta haien ura plater batean jarriko ditugu.\n4.Tomateak zuritu eta askatuko duten zukua aprobetxatuz, plater berri batean moztuko dugu, aurki dezakegun zati gogorrak ezabatuz. Berenjenak zuritu eta barruko haziak kenduko ditugu. Euren zukuarekin batera gordetzen ditugu. Tipula txikitu eta erreserbatu egiten dugu.\n5.Platera muntatuko dugun iturria edo erretilua aukeratuko dugu eta zatitan moztutako barazkiak banatuko ditugu, piper eta berenjenen kasuan, eta zatitan tomatea eta tipula. Barazkietatik gordetako zukuekin ureztatzen dugu.\n6.Baratxuri aleak zuritu eta txikitu eta banatu erretiluko barazki gainazalean. Azkenean oliba olio birjina estra on batekin ureztatuko dugu.


2022ko apirilaren 29tik maiatzaren 27ra, Arizko Dorretxeak (Basauri) Urtzi Ibarguen artistaren Bihar, etzi, atzo da erakusketa izango du ikusgai, BilbaoArteko ekoizpenerako laguntzen programakoa.\nUrtzi Ibarguenen (Errenteria, 1978) kasuan alderdi transzendentala birtualitate bihurtu da. Birtualtasuna Urtziren produkzioan “zabaltzen den espazioa” da, Heideggerren estilorik garbienean, eremu erlazionala, dinamikoa eta prozesala izateko sortu zen neurrian. Eta transzendentala lurraren itzulera batean agertuko litzateke, sentikortasunaren eta formaltasunaren balioa bertan nabarmentzen baita.\nEspazio birtualetik lurreko espaziora doan deriba horrek forma kultural eta komunitario bat agertzeko balio du; aldaketa garrantzitsu bat jaso duena, balizko zerbait bihurtu dena; hau da, berregiteko edo, beharbada, berrasmatzeko aukera duena. Alderdi telurikora itzultzeko desira bat dago, euskal arimara —Oteizak esango lukeenez—, esentziara, cromlecharen hutsera, hizkuntzara, iraganera…eta orainaldi batean gorpuzten da, dagoeneko igaro dena baina berriro ere atzo izateko irrikaz dagoena, atzo eta bihar beti. Obra osoan etorkizunerako bultzada etengabe bat dago, haren eraketari ez ahazteko gogoa antzematen bazaio ere.\nIdentitateari buruzko gogoeta, erabili beharreko erretorika (hizkuntza), nostalgia pieza eratzeko faktore gisa, denbora (berrikus daitekeen iragana eta etorkizun izan daitekeen denbora), izatearen kontzientzia, guztiak hauek kontuan hartzeko gaiak dira gure aurrean dugun produkzio plastikoari ekiteko orduan.


MARTXA BERDEA, MARTXA BELTZA\nMarokok Mendebaldeko Sahara inbaditu zuen duela 40 urte Martxa Berdearekin. NBEk, alta, ez dio lurraldearen gaineko subiranotasuna onartzen, eta, nazioarteko zuzenbidearen ikuspuntutik, deskolonizazio prozesuan dago. Su-etena sinatu eta 24 urtera, gatazka ez aurrera ez atzera dago.\n2015-11-01 / Kristina Berasain\nSaharar herria urtemuga beltz baten atarian dago. Marokok Mendebaldeko Sahara Martxa Berdearen bidez inbaditu zuela 40 urte beteko dira heldu den ostiralean, azaroaren 6an. Hassan II.ak asmatutako «kontzeptua» da Martxa Berdea. Sahararrek beste era batera esaten baitiote: Martxa Beltza. Egun, urte eta hamarkada ilunak ezagutu dituzte orduz geroztik. 40 urte beltz.\nMarokoko erregeak urtemuga ospatuko du berriz, baina okupazioak ez dauka sostengurik nazioartean; munduko estatu bakar batek ere ez dio onartzen bere subiranotasuna, eta, nazioarteko zuzenbidearen ikuspuntutik, deskolonizazio prozesuan dago. Nazioartea, dena den, ez da gai izan, ebazpenetatik harago, auzia konpontzeko, eta egoera ez atzera ez aurrera dago, kronologia historikoek agerian uzten dutenez.\n1975eko azaroaren 2a\nEspainiak 1958an izendatu zuen 53. probintzia Mendebaldeko Sahara, «penintsularen zabaleraren erdia zuen lurraldea». Eta artean Espainiako kolonia zela hasi ziren sahararrak autodeterminazioa aldarrikatzen: garai hartan eratu zen Saharako Askapen Mugimendu Nazionala (1969). Fronte Polisarioak hartu zuen mugimendu haren lekukoa, 1973ko maiatzaren 10ean ?handik hamar egunera egin zuen lehen ekintza?. Madrilek 1975ean erreferenduma egingo zela agindu zuen, Nazio Batuen Erakundeak deskolonizazioaren alde onartutako ebazpenekin bat eginez.\nMaroko, baina, azpijokoetan hasita zegoen ordurako. AEB Ameriketako Estatu Batuen konplizitatea lortu zuten erreferenduma geldiarazteko. Eta Henry Kissinger Estatu idazkariak berak estratega lanak egin zituen anexioa antolatzeko ?Saudi Arabiak ere finantzatu zuen martxa?. Fronte Polisarioak Aljeriaren eta Libiaren babesa zituen, SESB Sobietar Errepublika Sozialisten Batasunen aliatuak. Eta Washingtonen jarrera testuinguru horretan ere ulertu behar da.\nFranco diktadorea, bestalde, hilzorian zegoen, eta haren gobernua nora ezean. Marokok abagune hura baliatu zuen, eta, ezkutuan, hainbat bilera egin zituen gobernuko ordezkariekin, hitzarmen sekretu bat adosteraino ?Washington bitartekari izan zen?. Joan Karlos I.a erregeak gerra saihestea zuen lehentasun, eta, hitzarmen haren parte izan bazen ere, kargua hartu eta bi egunera, azaroaren 2an, beste mezu batekin joan zen Aaiunera: «Espainiak bere konpromisoak beteko ditu; herritar sahararren bidezko eskubideak babestea desio dugu». Soldaduak lasaitu nahi zituen, aurreikusia zegoen erretiratze berehalako zela eta. Martxa Berdea atarian zen.\nHassan II.ak 350.000 zibilez osatutako martxa bidali zuen «hegoaldeko probintzietara». Espainiako diplomaziaren ahultasuna baliatuz zeharkatu zuen muga, hiru lekutatik, artean soldadu espainiarrak han zeudela. Hogei egun lehenago, urriaren 16an, iragarri zuen martxa; Hagako Nazioarteko Zigor Auzitegiak sahararrei autodeterminazio eskubidea aitortu zien egunean bertan. Koranarekin soilik joango ziren «armatuak», eta «bandera nazionala» eskuetan zutela, baina 25.000 militarrek ere hartu zuten parte hiru egun iraun zuen martxan.\n1975eko azaroaren 14a\nMadrilgo Hiruko Akordioak sinatu zituzten Espainiak, Marokok eta Mauritaniak. Carlos Arias Navarro Espainiako Gobernuko presidenteak jakinarazi zuen ordura arte sekretua zen hitzarmena, baina Estatuko Aldizkari Ofizialean sekula ez zen argitaratu. Deskolonizazio prozesuaren aldeko ebazpenei muzin egin, eta kolonia bi herrialdeen artean banatu zuten: iparraldea Marokorentzat (200.000 kilometro koadro), eta hegoaldea Mauritaniarentzat (70.000). Fosfatoa eta arrantza ustiatzeko akordioak eskuratu zituen trukean Espainiak ?sekretuak dira akordioaren eranskinak?. Sahararrentzat, traizio bat izan zen. Handik sei egunera hil zen Franco.\nLurraldea okupatu eta bi hilabetera indar militarrak erruz sartu ziren Mendebaldeko Saharara. Jazarpena hasi zen: lapurretak, atxiloketak, torturak, hilketak. Hassan II.aren argazkia jarri ezean eta haren aldeko leloak oihukatu ezean, kartzelara bidaltzen zituzten sahararrak. Exodoa masiboa izan zen, eta, hilabete haietan, 50.000 saharar inguruk egin zuten ihes basamortura. Bidea latza izan zen; gosea, egarria, nekea, eta hori gutxi ez, eta airez eraso egin zieten militarrek behin-behineko kanpalekuei. Egunez ezkutatu, eta gauez egin behar zuten aurrera. Um Draiga, Amgala, Tifariti eta Smaran zibilen kontrako bonbardaketak egin zituzten napalm eta fosforo zuriarekin. Bidean lagun asko hil ziren. Aljeriak muga zabaltzea erabaki zuen martxoan, eta, ordutik, errefuxiatuta bizi dira milaka saharar, nazioarteko laguntzari esker, Tindufen (Aljeria).\n1976ko otsailaren 27a\nEspainiak Mendebaldeko Saharatik azken soldaduak erretiratu bezperan aldarrikatu zuen Fronte Polisarioak SEAD Saharako Errepublika Arabiar Demokratikoa. Bir Lehlun, lurralde liberatuetan egin zuen ekitaldia. Marokori gerra deklaratu zion. El-Uali Mustafa Saied izango zen aurreneko presidentea ?Fronte Polisarioko sortzailea?, baina denbora laburrez; izan ere, handik hilabetera bonba batek bete-betean harrapatu zuen. Mohamed Abdelazizek hartu zuen lekukoa. SEAD 84 estatuk onartzen dute egun.\nHamasei urtez iraun zuen gerrak, eta ezin zenbatuzkoak dira alde batean eta bestean hil zituen pertsonak. Polisarioak gerrillen gerrari ekin zion, baliabide eskasekin, baina lur eremuaren ezagutzari esker, aurrera egitea lortu zuen, ekintza azkarrak eginez. Guelta Zemurrekoa eta Lebueratekoa dira borroka gogoangarrienak Polisarioarentzat ?dozenaka soldadu marokoar hil zituzten?. Marokok AEBen eta Frantziaren babesa zuen, baina aurkaria nagusitzen ari zela ikusita, estrategia aldatu zuen; 1980an hasi eta 1987an bukatu zuen harresia eraikitzeari ekin zion, defentsa murrua. Egun, 2.700 kilometro ditu herrialdea bitan zatitzen duen hesiak. Inguruan milaka mina ditu; munduko zabalena da.\nMarokok lurraldearen %80 kontrolatzea lortu zuen, hain justu, harresiaren iparraldean dagoena. Mauritaniak 1979. urtean sinatu zuen bakea Fronte Polisarioarekin; Marokok bereganatu zuen Mauritaniaren esku zegoen hegoaldeko lurraldea.\n1991eko irailaren 6a\nMarokok eta Fronte Polisarioak su-etena sinatu zuten: NBEko Bake Plana. Minurso eratu zen erreferenduma antolatzeko, eta data ere ezarri zen: 1992ko urtarrilaren 26a. Erroldan, 74.000 saharar zeuden. Marokok, baina, etengabe atzeratu zuen galdeketa, erroldaren aitzakiaz, eta, orduz geroztik, milaka kolono bidali ditu Mendebaldeko Saharara. Baker Planak beste galdeketa bat aurreikusi zuen 1998an, baina hura ere ez zen sekula egin. Hassan II.a hil zelarik, semeak ordezkatu zuen: Mohamed VI.a\nIntifada piztu zen Aaiunen. Maatala auzoko kaleetara, militarrei aurre eginez, milaka lagun atera ziren. Jazarpena ere gogortu zen. Intifada horretan hasi ziren giza eskubideen aldeko ekintzaileak nazioartearen arreta bereganatzen. Erresistentzia baketsuaren aldeko tesiak zabalduz, nazioarteko erakundeen babesa lortu zuten, eta figura horiek beste norabide bat emango zion saharar herriaren borrokari, gatazkaren inguruko kontzientzia hedatuz. Aminatu Haidar da mugimendu horren erreferentzia.\nMaroko eta Fronte Polisarioaren arteko zuzeneko negoziazioak abiatu ziren Manhasseten, New Yorken. Marokok autonomia baino ez zuen onartzen, eta elkarrizketak bertan behera gelditu ziren.\n2010eko urriaren 10\nGdaim Iziken milaka saharar elkartu ziren. Marokok indarrez hustu zuten kanpalekua azaroaren 8an. Zigor gogorrak ezarri zizkieten 24 laguni, tartean bizi guztiko kartzela zigorrak.\nNBEeko 70. Batzar Nagusia Espainiaren presidentetzapean dagoenean, auziari behingoz konponbide bat eman ezean, nazioartearen zilegitasuna kolokan dela adierazi dute hainbat estatuk. Mohamed Abdelazizek ere erreferendumerako data ezartzeko eskatu dio NBEri. Christopher Ross NBEko ordezkaria zonaldean egon berri da. Eta Fronte Polisarioak, berriz, abenduaren 16tik 20ra egingo du Kongresua. Han erabakiko du aurrera begirako estrategia. NBErentzat, Fronte Polisarioa da saharar herriaren ordezkari bakarra.\nIturria: BERRIA http://www.berria.eus/paperekoa/1985/002/001/2015-11-01/martxa_berdea_martxa_beltza.htm


Azkoitiak helegitea jarriko du Mankomunitatean Azpeitiko Udalari ingurumen programetarako 3.850.000 euroko diru-laguntza emango dion hitzarmenarengatik\nBerriak Azkoitiak helegitea jarriko du Mankomunitatean Azpeitiko Udalari ingurumen programetarako 3.850.000 euroko diru-laguntza emango dion hitzarmenarengatik\n2016/01/28, Osteguna - 10:03\nAzkoitiko Udalak errekurtsoa jarriko du Urola Erdiko Mankomunitatearen, Urola Erdiko Lapatx Zabortegiaren eta Azpeitiko Udalaren artean onarturiko hitzarmenaren aurka. Akordio horrek aurreikusten du Azpeitiko Udalak 3.850.000 euroko diru-laguntza jasotzea ingurumen programetarako.\nAzkoitiko Udalak uste du Mankomunitatearen Batzar Orokorrak abenduaren 30ean onarturiko hitzarmena Azkoitiko herriaren, azkoitiarren eta Mankomunitatearen interesen aurkakoa dela eta beraz, Mankomunitatearen aurrean helegitea aurkeztea erabaki du hainbat arrazoirengatik.\nAzkoitiko Udalak onartzen du Azpeitiak konpentsazio bat jaso behar duela zabortegia bere lursailetan egoteagatik. Baina Azpeitiko Udala dagoeneko ari da jasotzen diru-kopuru bat arrazoi horrengatik, alegia, lurzoruaren erabilerarengatik eta beste zenbait kontzepturengatik, 2011n Mankomunitateak eta Azpeitiko Udalak sinaturiko akordioan oinarrituta. Izen ere, ordutik gaur arte Azpeitiko Udalak 1.823.840 euro eskuratu ditu.\nHorri gehitu behar zaio 2014an Mankomunitateak eta Azpeitiko Udalak adostu zutela azken honi 1.565.000 euro ematea merkatu plazaren berritzeagatik.\nTestuinguru honetan, Azkoitiko Udalak eskatzen dio Mankomunitateari proiektu tekniko eta finantzario bat egitea aztertzeko Lapatxen egoera ekonomikoa zein den eta ikusteko gai den aurre egiteko zabortegiaren itxierak eta ondorengo mantenimenduak dakartzan gastuei.\nLapatxek nahikoa diru baduela aipatu inbertsioei aurre egiteko egiaztatuz gero, posible litzateke diru-laguntzak emateko aukera planteatzea. Baina egun indarrean dauden Mankomunitatearen estatutuek ez dute aurreikusten objektu gisa udalerriei diru-laguntza zuzenak emateko aukerarik. “Diru-laguntzak eman ahal izateko, estatutuak aldatu behar dira eta guk ez diogu aukera horri uko egiten, baina gaur egun diru-laguntzak ematea ez dago aurreikusita estatutuetan”.\nBere aldetik, Javier Zubizarreta alkateak azpimarratu du “interes publikoen aldeko ekintzen jarduera ez dela legedian aukera gisa aintzat hartzen, baizik eta obligazio modura”.\nHitzarmenaren aurkako helegitea jartzea onartu zen atzoko udalbatzan. Aldeko botoa eman zuten EAJ/PNV, PSE-EE eta Irabazi/Azkoitia Bai alderdiek. EH Bildu abstenitu egin zen.


Ezker Anitza-IU Euskadik datorren azaroaren 27an egingo duen X. Batzarrerako deialdia erabaki du - Ezker Anitza IU\nProzesu asanblearioak zuzendaritza berria aukeratzea eta datozen lau urteetarako ezkerreko alderdiaren erronka politikoak finkatuko dituzten dokumentu politiko eta estatutarioak onartzea ekarriko du\nBilbao, 2021eko ekainaren 12a\nEuskadiko Ezker Anitza-IUko Koordinakundeak, modu telematikoan bilduta, biltzar-prozesua abian jartzea erabaki du. Prozesu hori azaroaren 27an amaituko da, X. Batzarrarekin. Zuzendaritza berria aukeratzeko eta alderdi ezkertiarrak datozen urteetan hartuko duen norabide politikoa zehazteko erabiliko dute hitzordua.\n“Lan-prozesu luzea da, eta oinarrizko antolaketa eta tokiko batzarrak lurraldearekin eta herritarren benetako beharrekin lotzeko funtsezko tresna gisa finkatzeko balioko du. Aldi berean, ikuspegi politiko zabala, soziala eta etorkizunekoa izateko balioko du “, adierazi du Isabel Salud Ezker Anitza-IUko koordinatzaile nagusiak.\nPandemiak, neurri handi batean, Ezker Anitza-IUko asanbladak indartzeko lana eten du, harreman pertsonala eta aurrez aurreko jarduera murriztu egin direlako; hori dela eta, X. Batzarrak “energia berrituak, gogo bizia eta ideiak eskaintzearen alde” egin beharko du, koordinatzaile nagusiak azaldu duenez.\nEzker Anitza-IUko koordinakundearen bileran, argi berdea eman zaio alderdiak azaroaren amaieran X. batzarra egin arte jarraituko duen lan-egutegiari. Zuzendaritza berria aukeratzeaz gain, datozen lau urteetako jarduera arautuko duen dokumentu politikoaz eta estatutuaz eztabaidatuko dute militanteek.\n“Une garrantzitsua da gure erakundearentzat, urte eta erdi barru udal eta foru hauteskundeei aurre egin beharko baitiegu. Beraz, gure komunitatearen egungo egoera modu zabalean eztabaidatu behar dugu, eta gure ekintza politikoa modu kolektiboan egin behar dugu, bizi dugun konplexutasun bereziko une honetan, non ezker alternatiboaren ekintza politikorako batasun-gune bat sendotzen saiatzen garen “, esan du Isabel Saludek.


Kamarada, nola aldatzen diren gauzak! - Christian Reinicke / Getxo Bizia-ko kide - - Hiruka.eus\nKamarada, nola aldatzen diren gauzak! - Christian Reinicke / Getxo Bizia-ko kide\nUkberri 2003-11-30 21:52\nHonen antzeko leloa eta beste batzuk entzuten ziren etengabe irratikaseteen bozgorailuetatik. Beste ikasle batzuk errektoregoa hartua zeukatenez, gu, arte ederretakoak aula magnara zuzendu ginen eta bertan eman genuen astebete. Aste zoragarria izan zen, 7 x 24 ordu duten aste horietakoa eta errektoregoan instalatu ziren kolegak herrialdetik herrialdera egin beharreko garraioetarako zeozer lortu zuten bezala, geuk be lortu genuen 1. kurtsorako ezarri nahi zuten 125eko ikasle muga zentzugabe hura desagertaraztea, nahiz eta gerora ez dudan nire fakultatea izan zenaren bilakaera jarraitu.\nAste zoragarria dinot, baina tentsioa eta urduritasuna ere izan ziren. 6 ikasle espedientea izan genuen mahai gainean eta errektorea 6etako birekin elkarrizketatu zen, mehatxua benetakoa zela antzeztuz. Protestari etekina atera genion bezala, mehatxuak ere funtzionatu egin zuen eta etxerako bidea hartu genuen.\n18 urte geroago, iazko abenduan, ez dakit ze doinuak entzungo ziren gehien discmanetan, baina ikasleek gau bakarra ere ezin izan zuten Leioako campusean eman eta gure kasuan unibertsitate barneko kontua izan zena, oraingoan itxialdian parte hartu zuten guztien auziperatzearekin ere amaitu ez eta inoiz bueltako txartela ziurtaturik ez daukaten Madrilerako bidai horietako bat irudikatzen ari da.\nKamarada, nola aldatzen diren gauzak!\nErrepresioa eta kriminalizazioaren gordina, ondo goazenaren seinale dela entzuten ari da gero eta gehiago, estatuak bataila politikoa galdu duela eta indarra baino ez zaiola geratzen. Ados nago, baina indarra ez zaie menperatzen gaituzten estatuei errez agortuko eta aurrera eginez kontrako indar hori saihestea, hori bai erronka!\nTa bitartean, geurera. Aste honetan Durangoko azoka datorkigu eta hori baino lehen abenduaren 3a, egutegietan 6aren ordez gorriz markatzeko Udalbiltzak proposatu digun eguna, euskararen eguna eta Nafarroaren eguna.\nIazko abenduaren 3an nafar bandera gorria eskegita izan zuen Elorrioko udaletxeak egun osoan zehar. Urzainquik 'La Navarra Marítima' liburua argitaratu zuenetik zerbait gertatzen ari da. Batzuk 'nabarritis' deitzen diote eta geroa eraikitzeko historiari eman beharreko garrantziaz eztabaida ere izan dugu komunikabideetan iritzi artikulu desberdinen bitartez. Pasa den barikuan Gorrondatxera guzti honetaz berba egitera gonbidatu genuen Floren Aoizek gutxi gora behera hurrengoa esan zigun: Geroa ez da iragana, baina amnesia pairatzen duen pertsona bat bere bizitza egiteko ahulago agertzen den bezala, nor izan nahi duen herri batek bere historia ezagutu behar du.\nDatorren eguastenean arratsaldeko zazpietatik aurrera eta Gorrondatxe Kultur Elkarteak deituta, Algortan kalez kale ibiliko gara nafar gorria, ikurriña eta arrano beltza astinduz. Hator eta baietz kutsatu!


Al Green - Wikipedia, entziklopedia askea.\nAl Green, jaiotza-izenez Albert Greene (Forrest City, Arkansas, AEB, 1946ko apirilaren 13a) estatubatuar kantaria da, musika beltzaren eta, zehatzago, soul musikaren ahots berezienetako bat.\nForrest City (Arkansas), 1946ko apirilaren 13a (74 urte)\nabeslaria, egile abeslaria, musikagilea eta jazz musikaria\nKarrera artistikoari Grammy saria (2002)\nGrammy Award for Best Pop Collaboration with Vocals (1995) : Funny How Time Slips Away\nFat Possum Records (en)\nHi Records (en)\n1964an Michiganera joan zen familiarekin, eta The Creations taldea sortu zuen beste hiru lagunekin batera. Hiru urte geroago, Al Greene & The Soul Mates izena hartu zuen taldeak eta Hot Line Music Journal disko-konpainia sortu zuen, eta arrakasta handiko lehenengo diskoa argitaratu zuen: Back Up Train.\nHurrengo single-ak ez zuen arrakastarik izan, taldea desegin zen eta Green bakarlari gisa hasi zen. 1969an Willie Mitchell ezagutu zuen, eta handik aurrera hura izan zen bere kantu onenen ekoizlea. Berehala talde berri bat sortu zuen, haizezko musika tresnez eta organoaz lagunduta. Talde berriak 1971n lortu zuen arrakasta, Tired Of Being Alone abestiarekin, eta batez ere Let's Stay Together diskoarekin. Greenen karrerak gora jarraitu zuen, baina, 1974an, bizitza aldatu zion ezbehar larri bat gertatu zitzaion: haren andregaia izandako batek semola irakina bota zion gainetik eta erredura handiak eragin zizkion; emakumeak, gero, bere buruaz beste egin zuen. Nolanahi ere, handik gutxira, Sha-La-La (Make Me Happy) abestia argitaratu zuen, arrakasta handiz.\n1975ean Al Green Explores Your Mind diskoa argitaratu zuen, Take Me To The River kanta ospetsuarekin. Ezbeharra gertatu zenez geroztik, baina, gizon erlijioso bihurtu zen; 1976an, eliza bat erosi zuen eta apaiz egin zen. Hurrengo urtearen hasieran Keep Me Cryin argitaratu zuen, Willie Mitchell eta bere musika-bandarekin egin zuen azkeneko lana. 1978an Truth ´N´ Time eta Belle Album kaleratu zituen, aurrekoak baino askoz espiritualagoak, barneak agintzen zionaren arabera. 1980ko hamarraldian buru-belarri eman zen elizara, eta gospel musika baizik ez zuen egin.\nHainbat urte gospel interpretatzen soilik igaro ondoren, rhythm and blues musika-estilora itzultzea erabaki zuen. 1989an, kantariak Arthur Baker musika-ekoizlearekin lan egin zuen, eta The Message Is Love kanta ospetsua idatzi zuen.\n2002an, Greenek Grammy sari bat (Lifetime achievement Award izenekoa) jaso zuen, ordura arte izandako ibilbide musikala saritzeko.\nWikimedia Commonsen badira fitxategi gehiago, gai hau dutenak: Al Green\n(Ingelesez) Al Greenen webgunea\nAzken aldaketa 18 urria 2019(e)an, 09:52(e)tan\nOrriaren azken aldaketa: 18 urria 2019, 09:52.


UPV/EHUko ikertzaile Ana Margarida Fernandes “ puxtarri likidoak ” edo “ ur lehorra ” deritzona ari da ikertzen. Ikerketaren helburua hau da: hobeto ulertzea nola jarduten den konposatu hori, material merkeagoak erabiltzeko aukera izateko; besteak beste, poliesterenoa. Orain arte, silizezko nanopartikulak erabiltzen ziren, askoz ere garestiagoak. 2015/01/22 - 12:18:10\nICFOko eta CIC nanoGUNEko ikertzaileek, besteak beste, egindako nazioarteko ikerketa bati esker, gailu txikietan konprima daiteke argia eta haren fluxu elektrikoa kontrola daiteke grafenoz (karbono-atomozko geruza bidimentsionala) eta boro nitruroz (bi dimentsioko isolatzaile ona) egindako material batekin. Etorkizun handiko aurkikuntza da hori, eta plasmoi deritzenak baliatuz erdietsi da. Plasmoiak kuasipartikulak dira, zeinetan elektroiak eta argia batera mugitzen baitira uhin koherente baten gisara. 2015/01/22 - 12:18:10\nOrganismo bateko zelula-mota ia guztiek kanporatzen dituzten besikula txiki-txikiak dira exosomak. Hiru hamarkada baino gehiago dira haien berri lehenbizikoz izan zela, baina, hasieran, zelula-hondakinen edukiontzi moduko batzuk zirela uste zen. Azken urteotan, ordea, zelulen mezulari gisara ere jarduten dutela ikusi da: elkarrengandik hurbil zein urruti dauden zelulak elkarrekin komunikazioan jartzen dituzte, eta ehun desberdinen artean funtsezko komunikazioa garraiatzen dute. 2015/01/22 - 10:21:08\nGizakiok inpaktu nabarmena ari gara eragiten Lurrean, eta haren geologia ere eraldatzen ari gara jada: etorkizunean iraungo duten geruza berri eta bereziak sortu dira. Horixe da, hain zuzen, Antropozenoaren atzean gordetzen den ideia:gure planetaren historiaren garai bat, Paul Crutzen Nobel saridun eta kimikari atmosferikoak duela 15 urte proposatua. Harrezkero, ideia hori izugarri zabaldu da, zientzian eta giza zientzietan. 2015/01/21 - 11:00:06\nHemendik aurrera, autonomiaz eta seguru mugitu ahalko dira itsuak eta ikusmen-arazoak dituztenak, 3D soinuen bidez gidatzen den sistema aitzindari bati esker. Erabilerraza da sistema, eta eskuragarri dago jada. Itsuentzat edo ikusmen urriko pertsonentzat diseinatu da berariaz sistema (GPS bat), eta ikusmen eskaseko egoeretan edo larrialdietako lanetan ere erabil daiteke. 2015/01/15 - 10:42:13\nZabalera ezberdinetako grafeno-zerrendak konbinatzen dituzten nanoegiturak doitasun atomikoz egitea lortu dute Berkeleyko Unibertsitateko talde batek eta Materialen Fisika Zentroak (CSIC-UPV/EHU) Nature Nanotechnology aldizkari ospetsuan argitaratu da lan hori. 2015/01/14 - 13:16:52\n2015/01/13 - 11:59:04\nUrtikaria kolinergikodun pazienten artean omalizumab farmakoak zer eraginkortasun- eta segurtasun-maila duen ari da aztertzen Nafarroako Unibertsitatea Klinikako espezialista-talde bat. Ariketa fisikoa egitean zenbait gizon-emakumeri eragiten dien erreakzio alergikoa da gaixotasun hori. 2015/01/13 - 10:03:01\nBruzelosiaren aurkako txertoak hobetzeko bide bat aurkitu du Nafarroako Unibertsitateko Osasun Tropikaleko Institutuak\nGarrantzi handia izan dezake bruzelosia ezabatzeko ahaleginean hau jakiteak: nola erabiltzen duten eritritola bakterioek, Brucellarenak, zehazki. Izaki bizidun batzuetan egon ohi den molekula bat da eritriola. Proceedings of the National Academy of Sciences (PNAS) aldizkariak argitaratu duen artikulu baten arabera, gaixotasun infekzioso horren aurkako txertoak hobetzeko baliagarri izan daiteke aurkikuntza hori. 2015/01/12 - 12:39:52\nMONDRAGON Korporazioa eta TECNALIA ikerketa-zentroa elkarlanean arituko dira Europako lehengai-hornikuntzaren arazoari ekiteko. KIC Raw MatTERS deritzon KIC edo Knowledge and Innovation Communities bateko partaide dira bi erakundeok. Bikaintasunaren eta berrikuntzaren inguruko komunitate bat da, jasangarritasunaren eta lehengai-hornikuntzaren aldetik Europar Batasunak dituen arazo sozial eta ekonomiko handiei konponbideak eskaintzeko diharduena 2015/01/08 - 16:53:53


Adimen Artifiziala zer den eta zein aplikazio duen negozio-estrategian – ztb bergara\nBarnetegi teknologikoa 2021, Jarduera nagusiak\nDATA: 2021eko azaroaren 12\nTOKIA: MAI – Migel Altuna Institutuko areto nagusia.\nNORENTZAT: Zuzendariak eta negozio-arduradunak. Oro har, entitateetan etorkizunari begira beren negozioen estrategiari buruzko erabakiak hartu behar dituzten bertako profesionalak.\nHELBURUAK: Barnetegi honen helburua da Adimen Artifizialaren teknikak eta esparruak ulertzea; batez ere Machine Learning delakoarekin lotutakoak, hau da, bere abantailak eta erronkak, bai eta bere erabilera espezifikoak ere, eta betiere aldez aurreko ezagutza teknikorik izan gabe.